open-index/open-wikipedia-markdown huggingface dataset:
മാസ്റ്റർപീസ് (ചലച്ചിത്രം)

അജയ് വാസുദേവ് സംവിധാനം ചെയ്ത് 2017 ൽ പുറത്തിറങ്ങിയ മലയാള ചലച്ചിത്രമാണ് **മാസ്റ്റർപീസ്**. പുലിമുരുകൻ ചിത്രത്തിന്റെ രചന നിർവഹിച്ചഉദയ കൃഷ്ണയാണ് രചന. മമ്മൂട്ടി, ഉണ്ണി മുകുന്ദൻ, മുകേഷ്, വരലക്ഷ്മി ശരത്കുമാർ, ഗോകുൽ സുരേഷ് എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. ദീപക് ദേവാണ് ചിത്രത്തിന്റെ സംഗീത സംവിധായകൻ.  കൊല്ലം, കൊച്ചി എന്നിവിടങ്ങളിലായാണ് ചിത്രീകരണം പൂർത്തിയായത്. 2017 ഡിസംബർ 21ന് മാസ്റ്റർപീസ് പ്രദർശനത്തിനെത്തി.

## കഥാസംഗ്രഹം
തിരുവിതാംകൂർ മഹാരാജാസ് കോളേജിലെ വിദ്യാർത്ഥികൾ സംഘങ്ങൾ രൂപീകരിക്കാനും കുറ്റകൃത്യങ്ങളിലും ക്രൂരമായ പോരാട്ടങ്ങളിലും ഏർപ്പെടാനും തുടങ്ങിയപ്പോൾ, ഇംഗ്ലീഷ് പ്രൊഫസറായ എഡ്വേർഡ് ലിവിംഗ്സ്റ്റൺ കാമ്പസിൽ ക്രമം പുനസ്ഥാപിക്കാൻ തീരുമാനിക്കുന്നു. 

## അഭിനയിച്ചവർ
*മമ്മൂട്ടി - എഡ്വേർ‍ഡ് ലിവിങ്സ്റ്റൺ, ആന്റോ ആന്റണി ഐ പി എസ് 
*ഉണ്ണി മുകുന്ദൻ - ജോൺ തെക്കൻ ഐ.പി.എസ്
*വരലക്ഷ്മി ശരത്കുമാർ - ഭവാനി ദുർഗ ഐ.പി.എസ്
*പൂനം ബജ്‌വ - സ്മിത
*മഖ്‌ബൂൽ സൽമാൻ - മഹേഷ് രാജ്
*മുകേഷ് - ചെറിയാൻ ജോസഫ്
*ഗോകുൽ സുരേഷ് - ഉണ്ണിക്കൃഷ്ണൻ
*കലാഭവൻ ഷാജോൺ - എസ്.ഐ രാമചന്ദ്രൻ
*സന്തോഷ് പണ്ഡിറ്റ്
*മഹിമ നമ്പ്യാർ - വേദിക
*ദിവ്യ പിള്ള - പോലീസ് ഓഫീസർ
*നീരജ എസ് ദാസ് - റംലത്ത്
*സുനിൽ സുഖദ
*മണിക്കുട്ടൻ
*അഞ്ജലി നായർ
*ഡേവിഡ് ജോൺ
*അർജുൻ നന്ദകുമാർ
*സാജു നവോദയ
*കൈലാഷ്
*നന്ദു
*ക്യാപ്റ്റൻ രാജു
*തെസ്‌നി ഖാൻ
*ലെന
*മേഘ മാത്യു
*ജോൺ കൈപ്പള്ളിൽ
*ദിവ്യദർശൻ
*അമീർ നിയാസ്
*ബിജുക്കുട്ടൻ
*ശിവജി ഗുരുവായൂർ

## ചിത്രീകരണം
കൊല്ലത്തെ ഫാത്തിമ മാതാ നാഷണൽ കോളേജ്, രാമവർമ്മ ക്ലബ്ബ് എന്നിവിടങ്ങളിലായാണ് ചിത്രീകരണം ആരംഭിച്ചത്. തുടർന്ന് കൊച്ചി, കോഴിക്കോട് എന്നിവിടങ്ങളിലായും ചിത്രീകരണം നടത്തി.

## അവലംബം


വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:ഗോകുൽ സുരേഷ് അഭിനയിച്ച ചലച്ചിത്രങ്ങൾ
ആഴ്ചവട്ടം

കേരളത്തിലെ കോഴിക്കോട് ജില്ലയിലെ ഒരു ചെറുപട്ടണമാണു **ആഴ്ചവട്ടം**. അവിടത്തെ സ്ഥിതിചെയ്യുന്ന ഒരു വിദ്യാലയമാണു ആഴ്ചവട്ടം ഗവ. ഹയർ സെക്കന്ററി . സ്കൂൾ . ഈ വിദ്യാലയത്തിൽ എൽ.പി , യു.പി , ഹൈസ്കൂൾ  വിഭാഗങ്ങൾ ഉണ്ട് . മാമ്പുഴയും കനോലി കനാലും ആഴ്ചവട്ടത്തിന്റെ അതിരിലൂടെ കടന്നുപോകുന്നു.

## പ്രധാന ആരാധനാലയങ്ങൾ

### ക്ഷേത്രങ്ങൾ
* പതിയേരി ഭഗവതി ക്ഷേത്രം
* കപലേശ്വരം ക്ഷേത്രം
* തട്ടൻകണ്ടി ഭഗവതി ക്ഷേത്രം
* ആഴ്ചവട്ടം ശിവക്ഷേത്രം

### മോസ്കുകൾ
* മൂരിയാട് മസ്ജിദ്
* കലൂർ റോഡ് മസ്ജിദ്

### പള്ളികൾ
* മാങ്കാവ് സെന്റ് ജോസഫ്സ് ചർച്ച്

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ബെൽമോണ്ട്

**ബെൽമോണ്ട്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ മാറ്റിയോ കൗണ്ടിയിലുളള ഒരു നഗരമാണ്. സാൻഫ്രാൻസിസ്കോ ഉൾക്കടൽ മേഖലയിലെ സാൻഫ്രാൻസിസ്കോ ഉപദ്വീപിൽ സാൻ ഫ്രാൻസിസ്കോയ്ക്കും സാൻ ജോസിനും ഇടയിലായി ഈ നഗരം സ്ഥിതിചെയ്യുന്നു. ഇത് യഥാർത്ഥത്തിൽ റാഞ്ചോ ഡി ലാസ് പൽഗാസിൻറെ ഭാഗമായിരുന്നു. നഗരത്തിലെ പ്രധാന റോഡുകളിലൊന്നായ അലമേഡാ ഡി ലാസ് പൽഗാസിൻറെ പേര് ഇക്കാരണത്താലാണ് നൽകപ്പെട്ടത്. 1926 ൽ ഇതൊരു സംയോജിത നഗരമായിത്തീർന്നു. 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 25,835 ആയിരുന്നു. നോത്ര ദാം ഡി നമൂർ സർവ്വകലാശാലാ കാമ്പസിൽ ബാങ്ക് ഓഫ് കാലിഫോർണിയയുടെ സ്ഥാപകനായിരുന്ന വില്ല്യം ചാപ്മാൻ റാൾസ്റ്റൺ പണികഴിപ്പിച്ച റാൾസ്റ്റൺ ഹാൾ ഈ നഗരത്തിലെ ഒരു ചരിത്രപരമായ അതിരടയാളമായിരുന്നു. മുൻകാല ഇറ്റാലിയൻ മാടമ്പിയായിരുന്ന കൌണ്ട് സിപ്രിയാനിയുടെ ഉടമസ്ഥതയിലുണ്ടായിരുന്ന ഒരു വില്ലയ്ക്ക് ചുറ്റുമായാണ് ഇതു നിർമ്മിക്കപ്പെട്ടിരിക്കുന്നത്. പ്രാദേശികമായി അറിയപ്പെടുന്ന "വാട്ടർഡോഗ് തടാകം" ബെൽമോണ്ടിലെ മലയടിവാരത്തിലായി സ്ഥിതിചെയ്യുന്നു.

## അവലംബം
ഹിലെയ്ൻ റോയൽ ദേശീയോദ്യാനം

**ഹിലെയ്ൻ റോയൽ ദേശീയോദ്യാനം**, MR3 പാതയിൽ മാൻസിനിയ്ക്ക് ഏകദേശം 67 കിലോമീറ്റർ വടക്കുകിഴക്കായി സ്വാസിലാൻഡിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഒരു ദേശീയോദ്യാനാമാകുന്നതിനുമുമ്പ് ഇതൊരു സ്വകാര്യ ഒരു രാജകീയ നായാട്ടുകേന്ദ്രമായിരുന്നു. ദേശീയോദ്യാനത്തിൻറെ "വന്യത"  എന്നർഥം വരുന്ന "ഹിലെയ്ൻ" എന്ന പേര് സോഭുസ രണ്ടാമൻ രാജാവാണ് നൽകിയത്. 

## അവലംബം


## ശ്രോതസ്സുകൾ
* 
*
മാൻസിനി, സ്വാസിലാൻറ്

**മാൻസിനി** (മുമ്പ് ബ്രെമർസ്‍ഡ്രോപ് എന്നും അറിയപ്പെട്ടിരുന്നു) സ്വാസിലാൻഡിലെ ഒരു നഗരമാണ്. ഇത് സ്വാസിലാൻറിലെ മാൻസിനി മേഖലയുടെ തലസ്ഥാനംകൂടിയാണ്. 78,000 (2008 ലെ കണക്കുകൾ)  ജനസംഖ്യയുള്ള ഈ നഗരം എംബാബെയ്‍നു തൊട്ടു പിന്നിൽ രാജ്യത്തെ ഏറ്റവും വലിയ രണ്ടാമത്തെ വലിയ നഗരമാണ്. സ്വാസിലാൻഡിലെ "ദി ഹബ്" എന്ന് അറിയപ്പെടുന്ന ഈ നഗരം MR3 റോഡിലാണ് സ്ഥിതിചെയ്യുന്നത്. സ്വാസിലാൻഡിൻറെ പ്രാഥമിക വ്യവസായ കേന്ദ്രം ഈ നഗരത്തിൻറെ പടിഞ്ഞാറൻ അതിർത്തിയിലാണുള്ളത്.

## അവലംബം


വർഗ്ഗം:മാൻസിനി, സ്വാസിലാൻഡ്
ഓറഞ്ച് കൗണ്ടി, കാലിഫോർണിയ

**ഓറഞ്ച് കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിലെ ഒരു കൗണ്ടിയാണ്. 2010 ലെ സെൻസസ് പ്രകാരം  3,010,232 ജനസംഖ്യയുള്ള ഈ കൗണ്ടി, കാലിഫോർണിയ സംസ്ഥാനത്ത് ജനസംഖ്യയിൽ മൂന്നാം സ്ഥാനവും അമേരിക്കൻ ഐക്യനാടുകളിലെ മൊത്തം ജനസംഖ്യയിൽ ആറാം സ്ഥാനവും മറ്റ് ഇരുപത്തിയൊന്ന് യുഎസ് സംസ്ഥാനങ്ങളേക്കാൾ കൂടുതൽ ജനസംഖ്യയുമുള്ളതുമായ ഒരു കൗണ്ടിയാണ്. ഈ കൗണ്ടിയുടെ ആസ്ഥാനം സാന്താ അന നഗരത്തിലാണ്. സാൻ ഫ്രാൻസിസ്കോ കൗണ്ടി കഴിഞ്ഞാൽ കാലിഫോർണിയ സംസ്ഥാനത്തെ ഏറ്റവും കൂടുതൽ ജനസാന്ദ്രതയുള്ള രണ്ടാമത്തെ കൗണ്ടിയുമാണിത്. ഓരോന്നിനും 200,000 ജനങ്ങളിൽ കൂടുതലുള്ള രാജ്യത്തെ ഏറ്റവും വലിയ നാല് നഗരങ്ങളായ അനഹൈം, സാന്താ അന, ഇർവിൻ, ഹണ്ടിംഗ്ടൺ ബീച്ച് എന്നിവ ഈ കൗണ്ടിയിലാണ് സ്ഥിതിചെയ്യുന്നത്. ഹണ്ടിങ്ടൺ ബീച്ച്, ന്യൂപോർട്ട് ബീച്ച്, ലഗൂണ ബീച്ച്, ഡാന പോയിന്റ്, സാൻ ക്ലെമെൻറ് എന്നിങ്ങനെ ഓറഞ്ച് കൌണ്ടിയിലെ നിരവധി നഗരങ്ങൾ പസിഫിക് മഹാസമുദ്ര തീരത്താണ് സ്ഥിതിചെയ്യുന്നത്.

ഓറഞ്ച് കൌണ്ടി, ലോസ് ആഞ്ചെലസ്-ലോംഗ് ബീച്ച്-അനഹൈ, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ സ്ഥിതിചെയ്യുന്നു. ആകെ 34 സംയോജിത നഗരങ്ങൾ ഉൾപ്പെട്ടിരിക്കുന്ന ഈ കൌണ്ടിയിലെ ഏറ്റവും പുതിയ നഗരം 2001 ൽ സംയോജിപ്പിക്കപ്പെട്ട അലിസോ വിയേജോ ആണ്. ഈ പ്രദേശം അയൽ കൗണ്ടിയായ ലോസ് ആഞ്ചെലസ് കൗണ്ടിയുടെ ഭാഗമായിരുന്ന കാലത്ത് 1870 ൽ സംയോജിപ്പിക്കപ്പെട്ട അനഹൈം ആയിരുന്നു ഈ കൗണ്ടിയിലെ ആദ്യ സംയോജിത നഗരം. 

## അവലംബം


വർഗ്ഗം:കാലിഫോർണിയയിലെ കൗണ്ടികൾ
പുഞ്ജഫലം

[വലത്ത്‌|ലഘുചിത്രം|A raspberry fruit (shown with a raspberry beetle larva) is an aggregate fruit, an aggregate of [ഡ്രൂപ്പ്|drupelets]]
വലത്ത്‌|ലഘുചിത്രം|The fruit of an ''Aquilegia'' flower is one fruit that forms from several ovaries of one flower, and it is an aggregate of follicles. However, because the follicles are not fused to one another, it is not considered an aggregate fruit
ഒരു പുഞ്ജഫലം An **aggregate fruit** or **etaerio** (/ɛˈtɪərɪoʊ/) ഒരു പൂവിൽ സ്വതന്ത്രമായി നിൽക്കുന്ന അനേകം അണ്ഡാശയങ്ങൾ ഒന്നിച്ചുചേർന്ന് ഒരു ഫലമായി മാറുന്നതാണ്. ഇതിനു വിരുദ്ധമായി ഒരു ലഘുഫലം ഒറ്റ അണ്ഡാശയത്തിൽനിന്നും ഉണ്ടാകുന്നതാണ്. എന്നാൽ ഈ പേരിന്റെ അർത്ഥം വ്യത്യസ്തമാണ്.

അനേകം അണ്ഡാശയങ്ങളുള്ള എല്ലാ ഫലങ്ങളും പുഞ്ജഫലങ്ങളായി മാറുന്നില്ല; ചില ഫലങ്ങളിലെ അണ്ഡാശയങ്ങൾ ഒന്നിച്ച് മുറുകിച്ചേർന്ന് ഇതുപോലെ ഒരു വലിയ ഫലം ഉണ്ടാകുന്നില്ല. 

ഒരു പുഞ്‌ജഫലത്തിന്റെ ഭാഗം പല തരത്തിൽ ഉപയോഗിക്കാം 

സാധാരണ ഉദാഹരണങ്ങൾ: 
* drupelets:
** Raspberry 
** Dewberry and blackberry, also an accessory fruit, with a fleshy receptacle
* achenes:
** Strawberry, also an accessory fruit, with a fleshy receptacle
** *Ranunculus*
* follicles:
** *Magnolia*
* samaras:
** *Liriodendron tulipifera*
[വലത്ത്‌|ലഘുചിത്രം|A [സീതപ്പഴം|sugar apple fruit forms from the pistils and receptacle of one flower]]

## ഇതും കാണൂ
* Multiple fruit, a structure formed from the ovaries of several flowers, that can resemble an aggregate fruit
* Compound fruit, a term sometimes used when it is not clear whether a fruit is an aggregate fruit, a multiple fruit, or a simple fruit formed from a compound ovary
* Carpel, the "building blocks" of the ovary

## അവലംബം

വർഗ്ഗം:സസ്യരൂപവിജ്ഞാനീയം
ആട് 2

2017 ൽ പുറത്തിറങ്ങിയ ഒരു മലയാള ഹാസ്യചലച്ചിത്രമാണ് **ആട് 2**. മിഥുൻ മാനുവൽ തോമസ്‌  സംവിധാനം നിർവഹിച്ച ഈ ചിത്രം, 2015 ൽ ഇറങ്ങിയ ആട് എന്ന ചിത്രത്തിന്റെ തുടർച്ചയാണ്. ജയസൂര്യ, സൈജു കുറുപ്പ്, വിനായകൻ, ഭഗത് മാനുവൽ, വിജയ് ബാബു,ധർമ്മജൻ ബോൾഗാട്ടി എന്നിവരാണ് ഈ ചിത്രത്തിലെ പ്രധാനകഥാപാത്രങ്ങൾ. ഫ്രൈഡേ ഫിലിം ഹൗസിനുവേണ്ടി വിജയ് ബാബു ആണ് ചിത്രം നിർമിച്ചത്.
 
ചലച്ചിത്രത്തിന്റെ മുഖ്യ ചിത്രീകരണം 2017 സെപ്റ്റംബർ 13 ന് തൊടുപുഴയിൽ ആരംഭിച്ചു. 2017 ഡിസംബർ 22 നാണ് ചിത്രം റിലീസ് ചെയ്തത്.

## അഭിനേതാക്കൾ
* ജയസൂര്യ - ഷാജി പാപ്പൻ 
* സണ്ണി വെയ്ൻ - സാത്താൻ സേവ്യർ 
* വിജയ് ബാബു - എസ്. ഐ. സർബത്ത് ഷമീർ 
* സൈജു കുറുപ്പ് - അറക്കൽ അബു 
* വിനീത് മോഹൻ - കുട്ടൻ മൂങ്ങ 
* ധർമജൻ ബോൾഗാട്ടി - സച്ചിൻ ക്ലീറ്റസ്/ ക്യാപ്റ്റൻ ക്ലീറ്റസ് 
* ഹരികൃഷ്ണൻ - ലാലൻ പി. കെ. 
* ഭഗത് മാനുവൽ - കൃഷ്ണൻ മന്താരം 
* ഇന്ദ്രൻസ് - പി.പി. ശശി ആശാൻ 
* വിനയകൻ - ഡ്യൂഡ് 
* അജു വർഗീസ് - പൊന്നപ്പൻ 
* ശ്രിന്ദ അർഹാൻ - മേരി 
* സുധി കൊപ്പ - കഞ്ചാവ് സോമൻ 
* ബിജുകുട്ടൻ - ബാറ്ററി സൈമൺ 
* നെൽസൺ - ഡ്രാഗൺ പൈയ്ലി

## അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
ജിം പാഴ്സൺസ്

**ജെയിംസ് ജോസഫ് പാഴ്സൺസ്** (ജനനം: മാർച്ച് 24, 1973) ഒരു അമേരിക്കൻ നടനാണ്. സിബിഎസ് സിറ്റ്കോം ദ ബിഗ് ബാങ് തിയറിയിലെ ഷെൽഡൺ കൂപ്പറെ അവതരിപ്പിച്ച് അദ്ദേഹം പ്രശസ്തി നേടി.  ഒരു ഹാസ്യ പരമ്പരയിൽ മികച്ച നടനുള്ള  പുരസ്കാരത്തിന് നാല് പ്രൈം ടൈം എമ്മി അവാർഡുകളും മികച്ച നടനുള്ള ഗോൾഡൻ ഗ്ലോബ് പുരസ്കാരവും ഉൾപ്പെടെ നിരവധി പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്.
## ചെറുപ്പകാലം
ടെക്സസിലെ ഹ്യൂസ്റ്റണിൽ സെന്റ് ജോസഫ് ഹോസ്പിറ്റലിൽ. മിൽട്ടൻ ജോസഫിന്റെയും അധ്യാപിക ജൂഡി ആനിന്റെയും മകനായി ജിം പാഴ്സൺസ് ജനിച്ചു.
അദ്ദേഹത്തിന്റെ സഹോദരി ജൂലി ആൻ പാർസൺസും ഒരു അധ്യാപികയാണ്. 
സ്പ്രിംഗിലെ ക്ലെയിൻ ഓക് ഹൈ സ്കൂളിൽ പഠിച്ചു. ആറാം വയസിൽ റഡ്യാഡ് കിപ്ലിങിന്റെ ദി എലിഫന്റ്സ് ചൈല്ഡ് എന്ന പുസ്‌തകത്തിന്റെ നാടക അവതരണത്തിൽ കോല-കോല പക്ഷിയുടെ വേഷം ചെയ്ത ജിം വളരുമ്പോൾ ഒരു നടനാകുമെന്നു തീർച്ചപ്പെടുത്തി.   ത്രീസ് കമ്പനി, ഫാമിലി ടൈസ്, ദ് കോസ്ബി ഷോ തുടങ്ങിയ സിറ്റ്കോമുകൾ നന്നേ ചെറുപ്പത്തിൽ തന്നെ ജിം പാഴ്സൺസിനെ വളരെയധികം സ്വാധീനിച്ചിരുന്നു. 

## കരിയർ
[ലഘുചിത്രം|300x300ബിന്ദു|Parsons and ''[ദ ബിഗ് ബാങ് തിയറി|The Big Bang Theory'' co-stars Kaley Cuoco and Johnny Galecki in 2013]]

15 നും 30 നും ഇടയിൽ ടെലിവിഷൻ പൈലറ്റുകൾക്ക് വേണ്ടി പാഴ്സൺസ് ഓഡിഷനിൽ പങ്കെടുത്തിരുന്നു.
പക്ഷേ, പല അവസരങ്ങളിലും അദ്ദേഹം അഭിനയിച്ച ടെലിവിഷൻ പൈലറ്റുകൾ വാങ്ങാൻ ചാനലുകൾ തയ്യാറായില്ല. ദ ബിഗ് ബാങ്ങ് തിയറി മാത്രമായിരുന്നു ഇതിനു ഒരു അപവാദം. പൈലറ്റ് എപ്പിസോഡിന്റെ
സ്ക്രിപ്റ്റ് വായിച്ചശേഷം ഷെൽഡൺ കൂപ്പർ എന്ന കഥാപാത്രം തനിക്കു നന്നായി ഇണങ്ങുമെന്നു പാഴ്സൺസിന് ബോധ്യമായി. 
ഓഡിഷനിൽ പാർസൺസ് പരമ്പരയുടെ സ്രഷ്ടാവായ ചക്ക് ലോറിനെ വല്ലാതെ ആകർഷിച്ചു. ഈ പ്രകടനം വീണ്ടും ആവർത്തിക്കാൻ പാഴ്സൺസിന് കഴിയുമോ എന്നു തിരിച്ചറിയാനായി വീണ്ടും ഒരു ഓഡിഷൻ കൂടി നടത്തി. പരമ്പരയിൽ പാർസൺസ് ഷെൽഡൻ കൂപ്പർ എന്ന, സമൂഹത്തെ ഉദാസീനതയോടെ കാണുന്ന, സുഹൃത്തുക്കളെ എപ്പോഴും താഴ്ത്തി കെട്ടുന്ന സ്വഭാവമുള്ള ഒരു ഭൗതികശാസ്ത്രജ്ഞന്റെ വേഷം അവതരിപ്പിക്കുന്നു. 
2009 ഓഗസ്റ്റിൽ, അലെക് ബാൽഡ്വിൻ, ടിന ഫെ, സ്റ്റീവ് കരേൽ, നീൽ പാട്രിക് ഹാരിസ് എന്നിവരെ തോൽപ്പിച്ചു പാഴ്സൺസ്, കോമഡിയിലെ വ്യക്തിഗത നേട്ടത്തിനുള്ള ടെലിവിഷൻ ക്രിട്ടിക്സ് അസോസിയേഷൻ അവാർഡ് നേടി. 2009, 2010, 2011, 2012, 2013, 2014, എന്നീ വർഷങ്ങളിലെ കോമഡി പരമ്പരയിലെ മുഖ്യ നടനുള്ള പ്രൈം ടൈം എമ്മി അവാർഡിനായി പാഴ്സൺസ് നാമനിർദ്ദേശം ചെയ്യപ്പെട്ടു. 2010, 2011, 2013, 2014 എന്നീ വർഷങ്ങളിൽ അതിൽ ജേതാവാകോകയും ചെയ്തു. 2010 സെപ്റ്റംബറിൽ പാഴ്സൺസും സഹ താരങ്ങൾ ജോണി ഗാലെക്കിയും കെയ്ലി കൂവോക്കൊയെയും നാലാം സീസണിലെ ഓരോ എപ്പിസോഡിനും $ 200,000 വീതം പ്രതിഫലം ലഭിക്കുന്ന പുതിയ കരാർ ഒപ്പുവെച്ചു. 
2011 ജനുവരിയിൽ, പാഴ്സൺസ് ഒരു കോമഡി പരമ്പരയിലെ മികച്ച നടനുള്ള ഗോൾഡൻ ഗ്ലോബ് പുരസ്കാരം നേടുകയുണ്ടായി. 2013 മുതൽ പാഴ്സൺസ്, കൂവോക്കൊയെയും, ഗലെക്കിയും ഓരോ എപ്പിസോഡിലും 325,000 ഡോളർ വീതം സമ്പാദിച്ചു. 2014 ഓഗസ്റ്റിൽ പാർസൺസ്, ഗലെക്കി, കൂവോക്കൊ എന്നിവർ പുതിയ കരാറുകളിൽ ഒപ്പുവെച്ചു. ഡി ബിഗ് ബാങ് തിയറിയുടെ എട്ട്, ഒൻപത്, പത്ത് സീസണുകളിലെ ഓരോ എപ്പിസോഡിനും 10,00,000 ഡോളർ ഉറപ്പാക്കുകയും ചെയ്തു. 
2015 മാർച്ച് 11 ന് ഹോളിവുഡ് ഓഫ് ഫെയിമിൽ പാർസൺസിന് ഒരു നക്ഷത്രത്തെ ലഭിച്ചു. റിഹാനയോടൊപ്പം ഡ്രീംവർക്ക്സ് ആനിമേഷൻ കോമഡി സിനിമ ഹോം (2015) ലെ പ്രധാന വേഷങ്ങളിൽ ഒന്നായ ഓ എന്ന കഥാപാത്രത്തിനു  ശബ്ദം നൽകി.   

## അവലംബം

വർഗ്ഗം:1973-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാർച്ച് 24-ന് ജനിച്ചവർ
വിജയ് രൂപാണി

2016 മുതൽ 2021 വരെ ഗുജറാത്ത് മുഖ്യമന്ത്രിയായിരുന്ന രാജ്‌കോട്ടിൽ നിന്നുള്ള മുതിർന്ന ബി.ജെ.പി നേതാവായിരുന്നു
** വിജയ് രൂപാണി.(ജനനം : 2 സെപ്റ്റംബർ 1956-മരണം : 12 ജൂൺ 2025)**
രണ്ട് തവണ നിയമസഭാംഗം, 
ഒരു തവണ രാജ്യസഭാംഗം, ആനന്ദിബെൻ മന്ത്രിസഭയിലെ കാബിനറ്റ് വകുപ്പ് മന്ത്രി, 
ബി.ജെ.പി സംസ്ഥാന പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്.2025 ജൂൺ 12-ന് അഹമ്മദാബാദിൽ വെച്ച്  സംഭവിച്ച വിമാന അപകടത്തിൽ മരണപ്പെട്ടു.

## ജീവിതരേഖ
രംണിക്കാൽ രൂപാണിയുടേയും മായാബെന്നിന്റെയും മകനായി
1956 സെപ്റ്റംബർ രണ്ടിന് മ്യാൻമാറിലെ റംഗൂണിൽ ജനനം.
1960-ൽ കുടുംബം ഗുജറാത്തിലേക്ക് കുടിയേറിനെ തുടർന്ന് രാജ്ക്കോട്ടാണ് സ്വദേശം. രാജ്കോട്ട് ഡി.എ കോളേജ്,
സൗരാഷ്ട്ര യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടി.
ഒരു സ്റ്റോക്ക് ബ്രോക്കറായാണ് രൂപാണി ഔദ്യോഗിക ജീവിതം തുടങ്ങിയത്.

## രാഷ്ട്രീയ ജീവിതം

1971-ൽ രാഷ്ട്രീയ സ്വയം സേവക സംഘത്തിൽ
ചേർന്ന് രാഷ്ട്രീയ പ്രവർത്തനമാരംഭിച്ചു.
1976-ൽ അടിയന്തരാവസ്ഥക്കാലത്ത് ജയിലിൽ ആയിരുന്ന രൂപാണി
1978 മുതൽ 1981 വരെ ആർ.എസ്.എസ് പ്രചാരകനായിരുന്നു.
1987-ൽ രാജ്‌കോട്ട് സിവിക് ബോഡി കൗൺസിലറായി.
1988 മുതൽ 1996 വരെ സ്റ്റാൻഡിംഗ് കമ്മിറ്റി ചെയർമാനായും 1996 മുതൽ 1997 വരെ രാജ്കോട്ട് മേയറായും പ്രവർത്തിച്ചു.

2006 മുതൽ 2012 വരെ ഗുജറാത്തിൽ നിന്നുള്ള രാജ്യസഭാംഗമായിരുന്നു.
ഗുജറാത്ത് നിയമസഭ സ്പീക്കറായിരുന്ന വാജുഭായ് വാല 2014-ൽ കർണാടക ഗവർണറായതിനെ തുടർന്ന് നിയമസഭാംഗത്വം രാജിവച്ച ഒഴിവിൽ നടന്ന ഉപ-തിരഞ്ഞെടുപ്പിൽ രാജ്കോട്ട് വെസ്റ്റിൽ നിന്ന് ആദ്യമായി നിയമസഭാംഗമായി.

പട്ടീദാർ പ്രക്ഷോഭത്തെ തുടർന്ന് മുഖ്യമന്ത്രിയായിരുന്ന ആനന്ദിബെൻ പട്ടേൽ 
രാജിവച്ചപ്പോൾ 2016 ഓഗസ്റ്റ് ഏഴിന് ഗുജറാത്ത് മുഖ്യമന്ത്രിയായി തിരഞ്ഞെടുക്കപ്പെട്ടു.

മുഖ്യമന്ത്രിയായി തുടർന്ന് 2017-ലെ നിയമസഭ തിരഞ്ഞെടുപ്പിൽ ബി.ജെ.പിയെ നയിച്ച വിജയ് രൂപാണിക്ക് തിരഞ്ഞെടുപ്പിൽ വൻ തിരിച്ചടി നേരിട്ടു. 

115 സീറ്റിൽ നിന്ന്  ബി.ജെ.പിയുടെ അംഗസംഖ്യ 99 ആയി കുറഞ്ഞേപ്പോൾ 61 സീറ്റിൽ നിന്ന് 77 ആയി കോൺഗ്രസ് നില മെച്ചപ്പെടുത്തി.
2016-ൽ ആരംഭിച്ച പട്ടീദാർ പ്രക്ഷോഭവും ഇതിന് പ്രധാന കാരണവുമായി.

2017-ലെ നിയമസഭ തിരഞ്ഞെടുപ്പിൽ രാജ്‌കോട്ട് വെസ്റ്റിൽ നിന്ന് വീണ്ടും നിയമസഭയിലെത്തിയ രൂപാണി 2021 വരെ 
ഗുജറാത്ത് മുഖ്യമന്ത്രിയായി തുടർന്നു.
പാർട്ടി നിർദ്ദേശത്തെ തുടർന്ന്
2021 സെപ്റ്റംബർ 12ന് മുഖ്യമന്ത്രി പദം രാജിവച്ചു.

** പ്രധാന പദവികളിൽ **

* 2016-2021 : ഗുജറാത്ത് മുഖ്യമന്ത്രി
* 2017-2021, 2017-2014 : നിയമസഭാംഗം, രാജ്കോട്ട് വെസ്റ്റ്
* 2016 : ബി.ജെ.പി, സംസ്ഥാന പ്രസിഡൻറ്
* 2014-2016 : സംസ്ഥാന കാബിനറ്റ് വകുപ്പ് മന്ത്രി
* 2001-2014 : ബി.ജെ.പി, സംസ്ഥാന ജനറൽ സെക്രട്ടറി
* 2006-2012 : രാജ്യസഭാംഗം, ഗുജറാത്ത്
* 1996-1997 : മേയർ, രാജ്‌കോട്ട് നഗരസഭ
* 1988-1996 : ചെയർമാൻ, സ്റ്റാൻഡിംഗ് കമ്മിറ്റി
* 1987 : രാജ്കോട്ട്, മുനിസിപ്പൽ കൗൺസിൽ അംഗം
* 1971 : ആർ.എസ്.എസ് അംഗം

## സ്വകാര്യ ജീവിതം
* ഭാര്യ : അഞ്ജലി
* മക്കൾ : ഋഷഭ്, പൂജിത്, രാധിക

## അവലംബം


വർഗ്ഗം:ഗുജറാത്തിലെ മുഖ്യമന്ത്രിമാർ
പിക്സൽ 2

ഗൂഗിൾ നിർമ്മിച്ച സ്മാർട്ട് ഫോണുകളാണ് **പിക്സൽ 2, പിക്സൽ 2 എക്സ് എൽ**. 2017 ഒക്ടോബർ 4 ന് നടന്ന ഒരു ഗൂഗിൾ ഇവന്റിലാണ് പിക്സൽ, പിക്സൽ എക്സ്എൽ എന്നിവയുടെ പിൻഗാമിയായി ഈ സ്മാർട്ട്ഫോണുകളെ അവതരിപ്പിച്ചത്. 2017 ഒക്ടോബർ 19-നാണ് ഇവ വിപണിയിൽ എത്തിയത്. ഗൂഗിൾ പിക്സൽ 2, പിക്സൽ 2 എക്സ്എൽ എന്നിവ നിലവിൽ യുഎസിൽ വെരിസോൺ, പ്രൊജക്റ്റ് ഫൈ എന്നീ മൊബൈൽ നെറ്റ്‌വർക്കുകളിൽ ലഭ്യമാണ്.  

## ചരിത്രം
2017 മാർച്ചിൽ ഗൂഗിളിന്റെ റിക്ക്  ഓസ്റ്റർലോ ആ വർഷം അവസാനം "അടുത്ത തലമുറ" പിക്സൽ ഫോൺ അവതരിപ്പിക്കുമെന്ന് സ്ഥിരീകരിച്ചു. ഫോൺ പ്രീമിയം തുടരുമെന്നും നിലവാരമുള്ളതായിരിക്കുമെന്നും വിലകുറഞ്ഞ പിക്സൽ ഉണ്ടാവില്ലെന്നും അദ്ദേഹം പറഞ്ഞു.

2017 ലെ പിക്സൽ നിര നിർമ്മിക്കാൻ ഗൂഗിൾ ആദ്യം നിർമ്മിക്കാൻ എച്ച്ടിസിയുടെ സേവനം ഉപയോഗിക്കാൻ ഉദ്ദേശിച്ചിരുന്നു, എന്നാൽ പിന്നീട് എൽജിയെ ചുമതലപ്പെടുത്തി. “മസ്ക്കി” എന്ന് രഹസ്യനാമം നൽകി എച്ച്ടിസി നിർമിച്ച പിക്സൽ 2 എക്സ്എൽ ഫോൺ പിന്നീട് എച്ച്ടിസി യു11+ എന്ന പേരിൽ വിപണിയിൽ എത്തി.

## ഹാർഡ്‌വെയർ
പിക്സൽ രണ്ട്, പിക്സെൽ 2 എക്സ്എൽ എന്നിവ ക്വാൽകോം സ്നാപ്ഡ്രാഗൺ 835 പ്രോസസ്സർ ഉപയോഗിച്ചു പ്രവർത്തിക്കുന്നു. 4 ജിബി റാം 64 അല്ലെങ്കിൽ 128 ജിബി സ്റ്റോറേജ് ഓപ്ഷനുകളിൽ ഫോണുകൾ ലഭ്യമാണ്. 

പിക്സൽ 2 ന് 1920x1080 റെസല്യൂഷനുള്ള 5 ഇഞ്ച്  അമോലെഡ് ഡിസ്പ്ലേ പാനൽ ഉണ്ട്, അതേസമയം പിക്സൽ 2 എക്സ്എലിൽ 18: 9 അനുപാതം, 2880 × 1440 റസല്യൂഷൻ, 538 പിപിഐ എന്നിവ സഹിതം 6 ഇഞ്ച് 
അമോലെഡ് ഡിസ്പ്ലേ പാനൽ ആണ് ഉള്ളത്.  

## സോഫ്റ്റ്‌വെയർ
സ്റ്റോക്ക് ആൻഡ്രോയിഡ് 8.0 "ഓറിയോ" പതിപ്പുമായി വിപണിയിൽ എത്തുന്ന ആദ്യ ഫോണുകളാണ് ഇവ. മൂന്ന് വർഷത്തെ സോഫ്റ്റ്‌വെയർ സുരക്ഷാ അപ്ഡേറ്റുകളും ഗൂഗിൾ വാഗ്ദാനം ചെയ്തിട്ടുണ്ട്.

പുതിയ പിക്സൽ സ്മാർട്ട്ഫോണുകളിൽ "ആക്റ്റീവ് എഡ്ജ്" എന്ന ഒരു സവിശേഷതയും ഉൾക്കൊള്ളുന്നു. ഇതുപ്രകാരം എച്ച്ടിസി യു11 ഫോണിലെ "എഡ്ജ് സെൻസ്" ഫീച്ചർ സമാനമായി, ഫോണിന്റെ വശങ്ങളിൽ അമർത്തിയാൽ ഗൂഗിൾ അസിസ്റ്റന്റ് സവിശേഷത ഉപയോഗിക്കാവുന്നതാണ്. 

## അവലംബം


വർഗ്ഗം:ആൻഡ്രോയ്ഡ് ഉപകരണങ്ങൾ
വർഗ്ഗം:ടച്ച്സ്ക്രീൻ മൊബൈൽ ഫോണുകൾ
പ്രൊജക്റ്റ് ഫൈ

ഗൂഗിളിന്റെ നിയന്ത്രണതിലുള്ള ഒരു മൊബൈൽ വെർച്വൽ നെറ്റ്‌വർക്ക് ആണ് **പ്രൊജക്റ്റ് ഫൈ**. സ്പ്രിന്റ്, ടി-മൊബൈൽ, യുഎസ് സെല്ലുലാർ, കൂടാതെ ത്രീ എന്നീ മൊബൈൽ സേവനദാതാക്കളുടെ വൈഫൈ, സെല്ലുലാർ നെറ്റ്‌വർക്ക് എന്നിവ ഉപയോഗിച്ച് ഫോൺ, മെസ്സേജിംഗ്, ഡാറ്റാ സേവനങ്ങൾ എന്നിവ പ്രൊജക്റ്റ് ഫൈ നൽകുന്നു. 
2015 ഏപ്രിൽ 22 ന് തുടക്കമിട്ട ഈ സംവിധാനം, അന്ന്
നെക്സസ് 6 ഫോണുടമകളിൽ നിന്ന് പ്രത്യേക 
ക്ഷണം മുഖേന തിരഞ്ഞെടുക്കപ്പെടുന്നവർക്ക് മാത്രമായി പരിമിതപ്പെടുത്തിയിരുന്നു. 2016 മാർച്ചിൽ ക്ഷണിക്കൽ സംവിധാനം ഉപേക്ഷിക്കപ്പെട്ടു. 2016 ഒക്ടോബറിൽ
പിക്സെൽ, പിക്സൽ എക്സ്എൽ ഉൾപ്പെടെയുള്ള സ്മാർട്ട്ഫോണുകൾക്ക് പിന്തുണ ലഭ്യമാക്കി.

സിഗ്നൽ ബലം, വേഗത എന്നിവയെ ആശ്രയിച്ച് പ്രോജക്ട് ഫൈ യാന്ത്രികമായി നെറ്റ്‌വർക്കുകൾക്കിടയിൽ മാറുന്നു. ഓട്ടോമാറ്റിക് വിപിഎൻ സംവിധാനം വഴി ഡാറ്റ എൻക്രിപ്ഷനോടെ വൈഫൈ ഹോട്ട്സ്പോട്ടുകളിലേക്ക് അത് യാന്ത്രികമായി കണക്റ്റുചെയ്യുന്നു. 

കോളുകൾക്ക് ഇടയിൽ വൈഫൈ നെറ്റ്‌വർക്കിൽ നിന്ന് സെല്ലുലാർ നെറ്റ്‌വർക്കിലേക്കും മറിച്ചും മാറാൻ ഈ സംവിധാനം മുഖേന കഴിയുന്നു.  ലോകമെമ്പാടുമുള്ള 135 രാജ്യങ്ങളിൽ പ്രോജക്റ്റ് ഫൈ ലഭ്യമാണ്.  

പ്രോജക്റ്റ് ഫൈ സംവിധാനത്തിന് മികച്ച അവലോകനങ്ങൾ ലഭിച്ചു. ആറ് മാസക്കാലം ഈ സേവനം പരിശോധിച്ച നിരൂപകർ അതിന്റെ വിലനിർണയ തന്ത്രത്തെ വിശേഷാൽ പ്രശംസിച്ചു. വൈഫൈയും സെല്ലുലാർ നെറ്റ്‌വർക്കും തമ്മിലുള്ള "തടസ്സമില്ലാത്ത" മാറ്റവും അവർ ആസ്വദിച്ചിരുന്നു. എന്നിരുന്നാലും, സേവനം
പരിമിതമായ ഫോണുകൾ മാത്രമേ പിന്തുണയ്ക്കപെടുന്നുള്ളൂ എന്ന വിമർശനം പരക്കെ ലഭിച്ചു. ഉപയോക്താക്കൾക്ക് ഈ ഫോണുകൾ ഇല്ലെങ്കിലോ അഥവാ വാങ്ങണമെന്ന് താൽപര്യമില്ല എങ്കിലോ പ്രോജക്റ്റ് ഫൈ സംവിധാനം അപ്രസക്തമാണ് എന്നും അഭിപ്രായപ്പെട്ടു. 

## പിന്തുണക്കപ്പെടുന്ന ഉപകരണങ്ങൾ
* മോട്ടോ X4
* നെക്സസ് 6
* നെക്സസ് 5X
* നെക്സസ് 6P
* പിക്സൽ & പിക്സൽ എക്സ്എൽ
* പിക്സൽ 2 & പിക്സൽ 2 എക്സ്എൽ

## അവലംബം

വർഗ്ഗം:വിവരസാങ്കേതികവിദ്യ
ബർക്കിലി

**ബർക്കിലി** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് വടക്കൻ അൽമേഡ കൗണ്ടിയിൽ, സാൻ ഫ്രാൻസിസ്കോ ഉൾക്കടൽമേഖലയുടെ കിഴക്കൻ തീരത്തുള്ള ഒരു നഗരമാണ് . പതിനെട്ടാം നൂറ്റാണ്ടിൽ ജീവിച്ചിരുന്ന ആംഗ്ലോ-ഐറിഷ് ബിഷപ്പും തത്ത്വചിന്തകനുമായിരുന്ന ജോർജ്ജ് ബെർക്ക്ലിയുടെ പേരിലാണ് ഈ നഗരം അറിയപ്പെടുന്നത്. ഈ നഗരത്തിന് തെക്ക് ഓക്ൿലാൻറ്, എമെരിവില്ലെ നഗരങ്ങളും വടക്കു ഭാഗത്ത് അൽബാനി, എകീകരിക്കപ്പെടാത്ത സമൂഹമായ കെൻസിങ്ടൺ എന്നിവയുടമാണ് അതിരുകൾ. ഈ നഗരത്തിൻറെ കിഴക്കൻ അതിർത്തിയായ കോൺട്രാ കോസ്റ്റാ കൌണ്ടിയിലൂടെ ബർക്കിലി പർവ്വതനിരകൾ കടന്നു പോകുന്നു. 2010 ലെ സെൻസസ് രേഖകൾ പ്രകാരം ഈ നഗരത്തിലെ ജനസംഖ്യ 112,580 ആയിരുന്നു.

യൂണിവേഴ്സിറ്റി ഓഫ് കാലിഫോർണിയ വ്യൂഹത്തിലെ ഏറ്റവും പഴയ കാമ്പസായ, യൂണിവേഴ‍്സിറ്റി ഓഫ് കാലിഫോർണിയ - ബർക്കിലി, യൂണിവേഴ്സിറ്റി നിയന്ത്രിക്കുകയും  കൈകാര്യം ചെയ്യുകയും ചെയ്യുന്ന ലോറൻസ് ബെർക്ക്ലി നാഷണൽ ലബോറട്ടറി എന്നിയുടെയും ആസ്ഥാനം ബർക്കിലി നഗരമാണ്. ലോകത്തിലെ ഏറ്റവും വലിയ മതപഠന സ്ഥാപനങ്ങളിലൊന്നായ ഗ്രാജ്വേറ്റ് തിയോളജിക്കൽ യൂണിയനും ഇവിടെയാണു സ്ഥിതിചെയ്യുന്നത്. അമേരിക്കയിലെ രാഷ്ട്രീയമായി ഏറ്റവും വിശാല ചിന്താഗതിയുള്ള നഗരങ്ങളിൽ ഒന്നാണ് ബെർക്കിലി.

## ചരിത്രം
ആദ്യകാല യൂറോപ്യന്മാർ എത്തിയ കാലത്ത് ഇന്നത്തെ ബർക്കിലി നഗരം നിലനിൽക്കുന്ന പ്രദേശം ഓഹ്‍ലോൺ തദ്ദേശീയ ഇന്ത്യൻ ജനങ്ങളിലെ ചോച്ചെന്യോ/ഹുചിയുൻ ബാൻഡുകളുടെ അധിവാസകേന്ദ്രമായിരുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഐഫോൺ എക്സ്

ആപ്പിൾ ഇൻക് കമ്പനി് ഡിസൈൻ ചെയ്തു, വിപണിയിലിറക്കിയ ഒരു സ്മാർട്ട്ഫോൺ ആണ്
**ഐഫോൺ X** ("X" പത്ത് എന്ന് ഉച്ചരിക്കുന്നു). 2017 സെപ്തംബർ 12 ന് ആപ്പിൾ പാർക്ക് കാമ്പസിലെ സ്റ്റീവ് ജോബ്സ് തിയേറ്ററിൽ നടന്ന ചടങ്ങിൽ ഐഫോൺ 8, ഐഫോൺ 8 പ്ലസ് എന്നിവയ്ക്കൊപ്പം ഇതു പ്രഖ്യാപിച്ചു. 2017 നവംബർ 3 നാണ് ഈ ഫോൺ പുറത്തിറങ്ങിയത്. ഐഫോണിന്റെ പത്താം വാർഷികം സൂചിപ്പിക്കുന്നതിന് ഈ ഫോണിന് റോമൻ സംഖ്യകളിൽ "പത്ത്" എന്നതിന്റെ ചിഹ്നമായ “X” എന്ന പേര് നൽകി. 

ഏറെ പുതുമകളുമായാണ് ഐഫോൺ X വിപണിയിൽ എത്തിയത്. ഐഫോൺ ചരിത്രത്തിൽ ആദ്യമായി OLED സ്ക്രീൻ ടെക്നോളജി ഉപയോഗിക്കുകയും, ഗ്ലാസ്, സ്റ്റെയിൻലെസ്സ്-സ്റ്റീൽ ഫോം ഘടകം ഉപയോഗിക്കുകയും, വയർലെസ് ചാർജിംഗ് വാഗ്ദാനം ചെയ്യുകയും, ഹോം ബട്ടണു പകരമായി ഫെയ്സ് ഐഡി, ഉപയോക്താവിന്റെ മുഖം സ്കാൻ ചെയ്തു ഡിവൈസ് അൺലോക്കാക്കുന്ന 
നൂതന സാങ്കേതിക വിദ്യ, ആനിമോജിയെന്ന ആനിമേറ്റുചെയ്ത ഇമോജികളുടെ ഉപയോഗവും എല്ലാം ഇതിന്റെ പുതുമകളാണ്. 

ഐഫോൺ എക്സിന് സമ്മിശ്ര പ്രതികരണം ലഭിച്ചു. അതിന്റെ ഡിസ്പ്ലേയും, ക്യാമറയും, നിർമ്മാണ നിലവാരവും സാർവത്രികമായി പ്രശംസ നേടി. 
സ്ക്രീനിന്റെ മുകളിൽ സെൻസർ ഹൗസിങ് "ഘടകം" വലിയ വിമർശനത്തിന് ഇടയാക്കി. സോഷ്യൽ മീഡിയയിൽ ഉപയോക്താക്കൾ ഇതിനെ വല്ലാതെ കളിയാക്കി. 
ഫേസ് ഐഡി സംവിധാനം അതിന്റെ ലാളിത്യം മൂലം പ്രകീർത്തിക്കപ്പെട്ടു. എന്നാൽ ഈ സംവിധാനം കൃത്യമായി പ്രവർത്തിക്കുന്നതിന് സ്ക്രീനിൽ നേരിട്ട് നോക്കണം എന്നത് ഒരു പോരായ്മയായി ചൂണ്ടിക്കാട്ടി.   

## അവലംബം

വർഗ്ഗം:ഐഫോൺ
ശ്രീ നാരായണ പോളിടെക്നിക് കോളേജ്

കൊല്ലം ജില്ലയിലെ കൊട്ടിയത്തു സ്ഥിതിചെയ്യുന്ന ഒരു സാങ്കേതികവിദ്യാഭ്യാസ സ്ഥാപനമാണ് **ശ്രീ നാരായണ പോളിടെക്നിക് കോളേജ്**. സാമൂഹ്യപരിഷ്കർത്താവായിരുന്ന ശ്രീനാരായണഗുരുവിന്റെ പേരാണ് ഇതിനു നൽകിയിരിക്കുന്നത്. 1957-ൽ ശ്രീനാരായണ ട്രസ്റ്റാണ് ഈ കോളേജ് സ്ഥാപിച്ചത്. ഈ കോളേജിന്റെ രൂപീകരണത്തിൽ, മുൻ കേരളാ മുഖ്യമന്ത്രി ആർ. ശങ്കർ പ്രധാന പങ്കുവഹിച്ചിരുന്നു.

## പഠനം
മെക്കാനിക്കൽ എൻജിനീയറിങ്ങ്, ഇലക്ട്രിക്കൽ എൻജിനീയറിംഗ്, സിവിൽ എഞ്ചിനീയറിങ്ങ് എന്നീ കോഴ്സുകളുമായി പ്രവർത്തനം ആരംഭിച്ച ശ്രീ നാരായണ പോളി ടെക്നിക് കോളേജിൽ 2000 മുതൽ ഇലക്ട്രോണിക്സ് എഞ്ചിനിയറിംഗും പഠിപ്പിച്ചു തുടങ്ങി. 2006-07 കാലഘട്ടത്തിൽ കോളേജിന്റെ സുവർണ്ണ ജൂബിലി ആഘോഷങ്ങൾ നടന്നു. ആ വർഷം മുതൽ സെമസ്റ്റർ രീതിയിലുള്ള പാഠ്യപദ്ധതിയും നടപ്പാക്കി. നിലവിൽ 750-ലധികം വിദ്യാർത്ഥികളും അൻപതിലധികം അധ്യാപകരും ഇവിടെയുണ്ട്. കോളേജിന് ഓൾ ഇന്ത്യാ കൗൺസിൽ ഫോർ ടെക്നിക്കൽ എജ്യുക്കേഷന്റെ അംഗീകാരം ലഭിച്ചിട്ടുണ്ട്.

## സർട്ടിഫിക്കറ്റ് കോഴ്സുകൾ
1996-ൽ ഇവിടെ കണ്ടിന്യൂയിങ് എജ്യുക്കേഷൻ സെൽ പ്രോജക്ട് ആരംഭിച്ചു. ഈ സ്ഥാപനം മുഖേന ജെ.സി.ബി., ക്രെയിൻ, ലിഫ്റ്റ് ഓപ്പറേറ്റിംഗ്, എക്സ് റേ വെൽഡിംഗ് എന്നീ തൊഴിൽ അധിഷ്ഠിത കോഴ്സുകൾ പഠിക്കുവാൻ അവസരം ലഭിക്കുന്നു. മാനവവിഭവശേഷി മന്ത്രാലയത്തിനു കീഴിലുള്ള കമ്മ്യൂണിറ്റി പോളിടെക്നിക് സ്കീം വഴി യുവാക്കൾക്ക് സ്വയം തൊഴിൽ പരിശീലനവും നൽകുന്നുണ്ട്. മികച്ച സാങ്കേതിക വിദ്യാഭ്യാസം ഉറപ്പുവരുത്തുക എന്ന ലക്ഷ്യത്തോടെ 2000-ത്തിൽ ഇവിടെ ഇന്ത്യൻ സൊസൈറ്റി ഫോർ ടെക്നിക്കൽ എജ്യുക്കേഷൻ ഫോർ സ്റ്റുഡന്റ്സ് ചാപ്റ്ററും പ്രവർത്തനം ആരംഭിച്ചു.

## സൗകര്യങ്ങൾ
* വർക്ക് ഷോപ്പുകൾ
* ലാബുകൾ
* ലൈബ്രറി
* ഹോസ്റ്റൽ
* കോപ്പറേറ്റീവ് സൊസൈറ്റി
* മൈതാനം
* കുടുംബശ്രീയുടെ ക്യാന്റീൻ
* നായർ സർവീസ് സൊസൈറ്റി
* നാഷണൽ കേഡറ്റ് കോർ

## സ്ഥാനം
കൊല്ലം നഗരത്തിൽ നിന്ന് 12 കിലോമീറ്റർ അകലെ കൊട്ടിയം ഹോളി ക്രോസ് ആശുപത്രിക്കു സമീപമാണ് ശ്രീനാരായണ പോളിടെക്നിക് കോളേജ് സ്ഥിതിചെയ്യുന്നത്. 15 ഏക്കർ വിസ്തൃതിയുള്ള ക്യാമ്പസാണ് ഇവിടെയുള്ളത്.

## അവലംബം

## പുറംകണ്ണികൾ
*Official website 
*Directorate of Technical Education 
*Sree Narayana Trusts Educational Institutions 

വർഗ്ഗം:കൊല്ലം ജില്ലയിലെ കലാലയങ്ങൾ
വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കേരളത്തിലെ പോളിടെൿനിക്കുകൾ
ഗോൾഡൻ ഗേറ്റ്

**ഗോൾഡൻ ഗേറ്റ്**, സാൻ ഫ്രാൻസിസ്കോ ഉൾക്കടലിനെ പസഫിക് സമുദ്രത്തിലേക്ക് ബന്ധിപ്പിക്കുന്നതും വടക്കേ അമേരിക്കയുടെ പടിഞ്ഞാറൻ തീരത്ത് സ്ഥിതിചെയ്യുന്നതുമായ ഒരു കടലിടുക്കാണ്. സാൻഫ്രാൻസിസ്കോ ഉപദ്വീപിൻറെയും മാരിൻ ഉപദ്വീപിൻറെയും മുനമ്പുകൾക്കിടയിലുള്ള ഭാഗമാണ് ഈ പേരിൽ നിർവചിക്കപ്പെട്ടിരിക്കുന്നത്. 1937 മുതൽ ഇത് ഗോൾഡൻ ഗേറ്റ് പാലം വഴി ബന്ധിക്കപ്പെട്ടിരിക്കുന്നു. തീരം മുഴുവനായും  ചുറ്റുമുള്ള മുഴുവൻ ജലപ്രദേശങ്ങളും ഗോൾഡൻ ഗേറ്റ് നാഷണൽ റിക്രിയേഷൻ ഏരിയയുടെ പരിപാലന ചുമതലയിലാണുള്ളത്.

## ഇതും കാണുക
* Golden Gate, Oakland, California, a neighborhood
* Golden Gate Bridge, which extends across the Golden Gate strait
* Golden Gate National Recreation Area, a national park in the San Francisco Bay Area
* Golden Gate Park in San Francisco

## അവലംബം

## ബാഹ്യ ലിങ്കുകൾ

*National Park Service: Discovery of the Golden Gate 
*Golden Gate 360 Image (QTVR)
*Golden Gate 360 Image (Java)
*Digitally Restored Panoramic Composited View of The Golden Gate, Fort Point, and San Francisco Bay as seen from "Land's End" near Sutro Heights, c. 1895.

വർഗ്ഗം:കടലിടുക്കുകൾ
സെന്റ് അലോഷ്യസ് ഹയർ സെക്കന്ററി സ്കൂൾ, കൊല്ലം

കൊല്ലം ജില്ലയിലെ കളക്ടറേറ്റിനു സമീപം വാടി കടപ്പുറത്തോടു ചേർന്ന് സ്ഥിതിചെയ്യുന്ന ഒരു എയ്ഡഡ് വിദ്യാലയമാണ് **സെന്റ് അലോഷ്യസ് ഹയർ സെക്കന്ററി സ്കൂൾ**. 1896-ൽ സ്ഥാപിതമായ ഈ സ്കൂൾ കൊല്ലം ജില്ലയിലെ ഏറ്റവും പഴക്കം ചെന്ന വിദ്യാലയങ്ങളിലൊന്നാണ്. 1900-ത്തിൽ ഹൈ സ്കൂൾ വിഭാഗം ആരംഭിച്ചു. 1902-ൽ സംസ്ഥാന സർക്കാരിന്റെ അംഗീകാരം ലഭിച്ചു. 5 മുതൽ 12-ആം ക്ലാസുവരെ ഏകദേശം 4000 വിദ്യാർത്ഥികൾ പഠിക്കുന്ന ഈ വിദ്യാലയത്തെ സീനിയർ സെക്കന്ററി സ്കൂളായി ഉയർത്തിയിട്ടുണ്ട്. ശാസ്ത്രം, കൊമേഴ്സ്, കമ്പ്യൂട്ടർ സയൻസ് എന്നിവയാണ് ഹയർ സെക്കന്ററി തലത്തിലെ വിഷയങ്ങൾ.

## അവലംബം

## പുറംകണ്ണികൾ
* സ്കൂൾ വിക്കി

വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ
വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
ത്വക്ക് ഗ്രാഫ്റ്റിങ്

**ത്വക്ക് ഗ്രാഫ്റ്റിങ് Skin grafting** ഒരു തരത്തിലുള്ള ഗ്രാഫ്റ്റ് സർജറിയാണ്. ഇതിൽ, ത്വക്ക് മാറ്റിവയ്ക്കുന്നു. ഇങ്ങനെ മാറ്റിവയ്ക്കപ്പെട്ട കലയെ ത്വക്ക് ഗ്രാഫ്റ്റ് എന്നാണു പറയുന്നത്.

ത്വക്ക് ഗ്രാഫ്റ്റിങ് മിക്കപ്പോഴും ഉപയോഗിക്കുന്നത്:

* വളരെ വലിപ്പത്തിലുള്ള മുറിവുണ്ടാവുകയാണെങ്കിലും (ട്രോമ)
* പൊള്ളൽ<br>
* ചില അണുബാധമൂലം വലിയ വിസ്തൃതിയിൽ ത്വക്ക് നഷ്ടപ്പെട്ടാലും
* ചില പ്രത്യേക ശസ്ത്രക്രിയയ്ക്കിടെ വലിയ ഒരു വ്യാപ്തി ത്വക്ക് നഷ്ടമായാലും (ഉദാഹരണത്തിനു ത്വക്ക് ക്യാൻസർ മൂലം) 

## വൈദ്യശാസ്ത്രപരമായ ഉപയോഗം

## ഗ്രാഫ്റ്റ് വർഗ്ഗീകരണം

## അവലംബം

വർഗ്ഗം:ശസ്ത്രക്രിയ
കോർണിയ

കോർണിയ കണ്ണിന്റെ മുൻവശത്തെ സുതാര്യമായ ഭാഗമാണ്. ഇത് ഐറിസ്, പ്യൂപ്പിൾ, ആൻടീരിയർ ചേമ്പർ എന്നിവയെ പൊതിഞ്ഞിരിക്കുന്നു. കോർണിയ ലെൻസ്, ആന്റീരിയർ ചേമ്പർ എന്നിവയോടു കൂടി പ്രകാശത്തെ അപവർത്തനം നടത്തുന്നു. കണ്ണിന്റെ ആകെയുള്ള ഒപ്റ്റിക്കൽ ശക്തിയുടെ മൂന്നിൽ രണ്ടും കോർണ്ണിയവഴിയാണ്. മനുഷ്യനിൽ ഏകദേശം 43 ഡയോപ്റ്റർ ആണ് കോർണിയയുടെ അപവർത്തനശക്തി (റിഫ്രാക്ടീവ് പവർ). കോർണിയ ആണ് നമ്മുടെ ഒരു വസ്തുവിൽ ഫോക്കസ് ചെയ്യുവാനുള്ള ശക്തി നൽകുന്നത്. ഇതിന്റെ ഫോക്കസ് സ്ഥിരമാണ്. ലെൻസിന്റെ വക്രത, മറ്റുവിധത്തിൽ പറഞ്ഞാൽ ഒരു വസ്തുവുമായുള്ള ദൂരത്തിനനുസരിച്ച് വ്യത്യാസപ്പെടുത്തി വസ്തുവിനെ വ്യക്തമായി കാണത്തക്കതാക്കുന്നു. കോർണിയയുമായി ബന്ധപ്പെട്ട മെഡിക്കൽ പദങ്ങൾ prefix "**" എന്നതിൽനിന്നുമാണ് തുടങ്ങുന്നത്. ഗ്രീക്ക് വാക്കായ  Greek word κέρας, *horn* ൽ നിന്നാണ് ഇതുണ്ടായത്. 

## ഘടന
മയലിൻഉറയില്ലാത്ത നാഡീഅറ്റങ്ങളാണ് കോർണിയയ്ക്കുള്ളത് എന്നതിനാൽ ഇവ വളരെ പ്രതികരണശേഷിയുള്ളതാണ്. സ്പർശനം, താപം, രാസവസ്തുക്കൾ ഇവയോട് കോർണിയ വളരെവേഗം പ്രതികരിക്കും. കോർണിയയിൽ ഒരു സ്പർശനമേറ്റാൽ അപ്പോഴെ കൺപോളകൾ സ്വമെധയാ അടഞ്ഞുപോകും. സുതാര്യതയ്ക്കു പ്രാധാന്യം നൽകിയിരിക്കുന്നതിനാൽ കോർണിയയിലൂടെ രക്തക്കുഴലുകൾ കടന്നുപോകുന്നില്ല. പകരം, ഓക്സിജൻ കണ്ണുനീരിൽ അലിഞ്ഞ് കോർണ്ണിയായിലേയ്ക്ക് കടക്കുന്നു. അങ്ങനെ കോർനിയ ആരോഗ്യത്തോടെയിരിക്കുന്നു. ഇതുപോലെതന്നെ, പോഷകവസ്തുക്കൾ കണ്ണുനീരിലൂടെ കോർണിയയുടെ പുറമ്പാളിലകളിലെത്തുന്നു. അതുപോലെ അക്വസ് ഹൂമറിലൂടെ കോർണിയയുടെ അകംഭാഗത്തും പോഷകം ലഭിക്കുന്നു. നാഡീകോശങ്ങൾ ന്യൂറോട്രോഫിനുകൾ എത്തിക്കുന്നു. മനുഷ്യനിൽ, കോർണിയയ്ക്ക് 11.5&nbsp;mm വ്യാസവും മദ്ധ്യഭാഗത്ത് 0.5–0.6&nbsp;mm കനവും അരികുവശത്ത് 0.6–0.8 mm കനവുമുണ്ട്. ഇതിന്റെ സുതാര്യത, രക്തക്കുഴലിന്റെ അസാന്നിദ്ധ്യം, ഇതിലുള്ള വളർച്ചയെത്താത്ത പ്രതിരോധകോശങ്ങൾ, പ്രതിരോധത്തിനുള്ള പ്രത്യേക പരിഗണന എന്നിവ കോർണിയയെ വളരെ പ്രത്യേകതകളുള്ള ഒരു കലയായി മാറ്റിയിരിക്കുന്നു. 

സസ്തനികളുടെ കോർണിയയിൽ ഏറ്റവും കൂടുതൽ കാണപ്പെടുന്ന ജലത്തിൽ ലയിക്കുന്ന മാംസ്യം ആൽബുമിൻ ആണ്.

മനുസ്യരിലെ കോർണിയ കോർണിയൽ ലിമ്പസ് വഴി സ്ക്ലീറയുടെ അതിരുകാക്കുന്നു.

[thumb|200px|[കോർണിയ - ലയറുകൾ ]]

## ഇതും കാണൂ
* Corneal pachymetry
* Corneal reflex
* Corneal tattooing
* Corneal topography
* Eye disease
* List of keratins expressed in the human integumentary system

## അവലംബം
ജില്ലിയൻ ആൻഡേഴ്സൺ

**ജില്ലിയൻ ലീ ആൻഡേഴ്സൺ**,OBE (ജനനം ഓഗസ്റ്റ് 9, 1968) ഒരു അമേരിക്കൻ-ബ്രിട്ടീഷ് നടിയും, ആക്റ്റിവിസ്റ്റും, എഴുത്തുകാരിയുമാണ്. ദി എക്‌സ് ഫയൽസിലെ എഫ്ബിഎ സ്പെഷ്യൽ ഏജൻറ് ഡാന സ്കള്ളി , ദ ഹൗസ് ഓഫ് മിർത്ത് എന്ന ചലച്ചിത്രത്തിലെ ലില്ലി ബാർട്ട്, ബിബിസി കുറ്റാന്വേഷണ പരമ്പര ദ ഫോളിലെ ഡെപ്യൂട്ടി സൂപ്പർ ഇന്റൻഡെൻന്റ് സ്റ്റെല്ല ഗിബ്സൺ 
എന്നീ വേഷങ്ങൾ ആൻഡേഴ്സൺ അവിസ്മരണീയമാക്കി. ആൻഡേഴ്സൺ ഒരു പ്രൈം ടൈം എമ്മി പുരസ്കാരം, ഒരു ഗോൾഡൻ ഗ്ലോബ് പുരസ്കാരം, രണ്ട് സ്ക്രീൻ ആക്ടേഴ്സ് ഗിൽഡ് അവാർഡ് എന്നിവ നേടിയിട്ടുണ്ട്. 

നാടകങ്ങളിലൂടെ തന്റെ കരിയറിന് തുടക്കം കുറിച്ച ശേഷം, ആൻഡേഴ്സൺ അമേരിക്കൻ ഡ്രാമ പരമ്പര ദി എക്‌സ് ഫയൽസിലെ എഫ്.ബി.ഐ സ്പെഷ്യൽ ഏജന്റ് ഡാന സ്കള്ളി എന്ന വേഷത്തിൽ അന്താരാഷ്ട്ര അംഗീകാരം നേടി. ദി മൈറ്റി സെൽറ്റ് (2005), ദി ലാസ്റ്റ് കിംഗ് ഓഫ് സ്കോട്ട്ലാൻഡ് (2006), ഷാഡോ ഡാൻസർ (2012), വൈസ്രോയിസ് ഹൗസ് (2017), രണ്ട് എക്സ്-ഫയൽസ്  ചലച്ചിത്രങ്ങൾ: ദി എക്സ്-ഫയൽസ്: ഫൈറ്റ് ദ ഫ്യൂച്ചർ (1998) ) ഒപ്പം എക്സ്-ഫയൽസ്: ഐ വാണ്ട് ടു ബിലീവ് (2008) എന്നിവയാണ് ശ്രദ്ധേയമായ ചലച്ചിത്രങ്ങൾ. ബ്ലീക്ക് ഹൗസിലെ (2005) ലേഡി ദെഡ്ലോക്ക്, എനി ഹ്യുമൻ ഹാർട്ടിലെ (2010) വാലസ് സിംപ്സൺ, ഗ്രേറ്റ്
എക്സ്പെക്ടേഷൻസിലെ  മിസ് ഹവിഷാം, ഹാനിബാളിലെ (2013-2015) ഡോ.ബെഡിലിയ ഡ്യു മോറിയെർ, അമേരിക്കൻ ഗോഡ്സ് (2017 മുതൽ ഇപ്പോൾ വരെ) എന്നിവയാണ്‌ പ്രശസ്തമായ ടെലിവിഷൻ കഥാപാത്രങ്ങൾ. 

ഫിലിം, ടെലിവിഷൻ എന്നിവിടങ്ങളിൽ കൂടാതെ  ആൻഡേഴ്സൻ നാടകവേദിയിലും  അരങ്ങേറി അനേകം അവാർഡുകളും പ്രശംസകളും നേടിയിട്ടുണ്ട്. അബ്‌സെൻറ് ഫ്രണ്ട്സ് (1991), എ ഡോൾസ് ഹൗസ് (2009), എ സ്ട്രീറ്റ് കാർ നെയിംഡ് ഡിസയർ (2014,2016) എന്നീ നാടകങ്ങൾക്ക് പല പുരസ്കാരങ്ങളും നേടി. 

അനേകം ചാരിറ്റി, മാനുഷിക സംഘടനകളും പിന്തുണയ്ക്കുന്നതിൽ ആൻഡേഴ്സൺ സജീവമായി പ്രവർത്തിക്കുന്നു. ന്യൂറോഫിബ്രോമറ്റോസിസ് നെറ്റ്‌വർക്കിന്റെ ഒരു ഓണററി വക്താവും സൗത്ത് ആഫ്രിക്കൻ യൂത്ത് എജ്യുക്കേഷൻ ഫോർ സസ്റ്റിനബിലിറ്റി (സെയ്സ്) യുടെ സഹ സ്ഥാപകനുമാണ്. 2016 ൽ അഭിനയ രംഗത്തെ സംഭാവനകൾ പരിഗണിച്ച് ഓഫീസർ ഓഫ് ദ മോസ്റ്റ് എക്സലന്റ് ഓർഡർ ഓഫ് ദ ബ്രിട്ടീഷ് എംപയർ (OBE) എന്ന പട്ടം നൽകി ബ്രിട്ടീഷ് സർക്കാർ ആദരിച്ചു.

## അവലംബം
നക്ഷത്ര പറക്കും ഗുർനാർട്

കടൽവാസിയായ ഒരു മൽസ്യമാണ് **നക്ഷത്ര പറക്കും ഗുർനാർട് ** അഥവാ **Starry Flying Gurnard. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
ഗുർനാർട് എന്ന കുടുബത്തിൽ പെട്ട മൽസ്യം ആണ് ഇവ .

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:കടൽ മത്സ്യങ്ങൾ
അൾട്രാ എച്ച്ഡി ബ്ലൂ-റേ

ബ്ലൂ-റേ ഡിസ്കിന് പിൻഗാമിയായി അവതരിപ്പിക്കുന്ന ഒരു ഡിജിറ്റൽ ഒപ്റ്റിക്കൽ ഡിസ്ക് ഡാറ്റ സ്റ്റോറേജ് ഫോർമാറ്റാണ് **അൾട്രാ എച്ച്ഡി ബ്ലൂ-റേ**. നിലവിലുള്ള ബ്ലൂ-റേ പ്ലേയറുകൾക്ക് അനുയോജ്യമല്ല അൾട്രാ എച്ച്ഡി ബ്ലൂറേ ഡിസ്കുകൾ. അൾട്രാ എച്ച്ഡി ബ്ലൂ-റേ 4K അൾട്രാ എച്ച്ഡി (3840 × 2160 റെസല്യൂഷൻ) വീഡിയോ സെക്കൻഡിൽ 60 ഫ്രെയിമുകൾ എന്ന നിരക്കിൽ ഹൈ എഫിഷ്യൻസി വീഡിയോ കോഡിംഗ് (HEVC) ഉപയോഗിച്ച് എൻകോഡ് ചെയ്യപ്പെടുന്നു. 
ഹൈ ഡൈനാമിക് റേഞ്ച് (HDR) എന്ന സവിശേഷത ഉള്ളതിനാൽ പരമ്പരാഗത ബ്ലൂ-റേ വീഡിയോ പിന്തുണയ്ക്കുന്നതിനേക്കാൾ കൂടിയ കളർ ഗാമറ്റ് അൾട്രാ എച്ച്ഡി ബ്ലൂറേ ഡിസ്കിനുണ്ട് 

82 മെഗാബിറ്റ്സ് / സെക്കന്റ് വേഗത്തിൽ 50 ജി.ബി., 108 മെഗാബിറ്റ്സ് / സെക്കന്റ് വേഗത്തിൽ 66 ജി.ബി, 128 മെഗാബിറ്റ്സ് / സെക്കന്റ് വേഗത്തിൽ 100 ജിബി
എന്നിങ്ങനെ മൂന്നു ശേഷിയുള്ള ഡിസ്കുകൾ ലഭ്യമാണ്.  അൾട്രാ എച്ച്ഡി ബ്ലൂ-റേ ടെക്നോളജി 2015 ൽ ലൈസൻസ് ചെയ്തു. അൾട്ര എച്ച്ഡി ബ്ലൂ റേ AACS 2 എന്ന പുതിയ ഒരു എൻക്രിപ്ഷൻ സാങ്കേതിക വിദ്യ ഉപയോഗിക്കുന്നു.

ബ്ലൂറേ ഡിസ്ക് അസോസിയേഷൻ 2015 മേയ് 12 ന് സ്പെസിഫിക്കേഷനുകളും അൾട്രാ എച്ച്ഡി ബ്ലൂ-റേ യുടെ ഔദ്യോഗിക ലോഗോയും പുറത്തിറക്കി. 
പരമ്പരാഗത ഡിവിഡി, ബ്ലൂറേ ഡിസ്ക് എന്നിവയിൽ നിന്നും വ്യത്യസ്തമായി, പുതിയ 4K ഫോർമാറ്റിൽ പ്രദേശിക കോഡിംഗ് ഇല്ല. 

## അവലംബം

വർഗ്ഗം:സ്റ്റോറേജ് മാധ്യമം
മൗണ്ട് കാർമെൽ കോൺവെന്റ് ആംഗ്ലോ-ഇന്ത്യൻ ഗേൾസ് ഹൈ സ്കൂൾ

കേരളത്തിൽ കൊല്ലം ജില്ലയിലെ തങ്കശ്ശേരിയിൽ സ്ഥിതിചെയ്യുന്ന ഒരു വിദ്യാലയമാണ് **മൗണ്ട് കാർമെൽ കോൺവെന്റ് ആംഗ്ലോ-ഇന്ത്യൻ ഗേൾസ് ഹൈ സ്കൂൾ**. തങ്കശ്ശേരിയിലെ ആംഗ്ലോ ഇന്ത്യൻ പെൺകുട്ടികൾക്ക് വിദ്യാഭ്യാസം നൽകുക എന്ന ലക്ഷ്യത്തോടെ 1885 ജൂലൈ 22-ന് മദർ വെറോണിക്ക സ്ഥാപിച്ചതാണ് ഈ വിദ്യാലയം. 1889-ൽ മദ്രാസ് പ്രവിശ്യയിലെ ഭരണകൂടം ഇതിനെ ഒരു യൂറോപ്യൻ കോൺവെന്റ് സ്കൂളായി അംഗീകരിച്ചു. ആദ്യകാലത്ത് 'ദ മൗണ്ട് കാർമെൽ യൂറോപ്യൻ സ്കൂൾ' എന്ന പേരിൽ അറിയപ്പെട്ടിരുന്ന ഈ വിദ്യാലയം സ്വാതന്ത്ര്യലബ്ധിക്കുശേഷം 'മൗണ്ട് കർമെൽ കോൺവെന്റ് ആംഗ്ലോ ഇന്ത്യൻ ഗേൾസ് ഹൈ സ്കൂൾ' എന്ന പേര് സ്വീകരിച്ചു.

പെൺകുട്ടികൾക്കു മാത്രമാണ് ഇവിടെ പ്രവേശനം അനുവദിച്ചിരിക്കുന്നത്. എൽ.കെ.ജി. മുതൽ 12-ആം ക്ലാസുവരെ ഏകദേശം 4000 വിദ്യാർത്ഥികൾ ഇവിടെ പഠിക്കുന്നുണ്ട്. കൗൺസിൽ ഫോർ ദി ഇന്ത്യൻ സ്കൂൾ സർട്ടിഫിക്കറ്റ് എക്സാമിനേഷൻസ്' (CISCE) പാഠ്യപദ്ധതി സ്വീകരിച്ചിട്ടുള്ള ഈ വിദ്യാലയത്തിലെ പഠനമാധ്യമം ഇംഗ്ലീഷാണ്.

മൗണ്ട് കാർമെൽ സ്കൂളിന്റെ 125-ആം വാർഷികം 2010-ൽ ആഘോഷിച്ചിരുന്നു. എല്ലാവർഷവും ഇവിടെ നിന്ന് *കാർമെലിൻ* എന്ന പേരിൽ ഒരു പ്രസിദ്ധീകരണം പുറത്തിറക്കുന്നുണ്ട്.

## അവലംബം

വർഗ്ഗം:കൊല്ലം ജില്ലയിലെ വിദ്യാലയങ്ങൾ
വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ
വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
പാരാടൈപ്പ്

ലഘുചിത്രം|239x239ബിന്ദു|Paratype of  ''Lepidothrix vilasboasi'' (Sick, 1959) in Museum für Naturkunde, Berlin
ലഘുചിത്രം|230x230ബിന്ദു|Paratype of ''Cadurcotherium nouleti'' – MHNT
ജന്തുശാസ്ത്രത്തിലും സസ്യശാസ്ത്രത്തിലും പാരാടൈപ്പ് എന്നാൽ, ഒരു ജീവിയുടെ സ്പീഷിസിന്റെയോ ടാക്സോണിന്റെയോ ശാസ്ത്രീയനാമം യഥാർത്ഥത്തിൽ പ്രതിനിധീകരിക്കുന്നതെന്ത്, എന്നു നിർവ്വചിക്കാൻ സഹായിക്കുന്ന ഒരു ജീവിയുടെ സ്പെസിമൻ ആകുന്നു. പക്ഷെ, ഇത് ഒരു ഹോളോടൈപ്പ് അല്ല. (സസ്യശാസ്ത്രത്തിൽ ഇത് ഐസോടൈപ്പോ സിൻടൈപ്പോ ആകാം). മിക്കപ്പോഴും, ഒന്നിൽക്കൂടുതൽ പാരാടൈപ്പുകൾ ഉണ്ടായിരിക്കും. പാരാടൈപ്പുകൾ എപ്പോഴും മ്യൂസിയത്തിലെ ഗവേഷണശേഖരണങ്ങളിൽ ഉണ്ടായിരിക്കും. 

ജന്തുശാസ്ത്രത്തിൽ ഉപയോഗിക്കുന്ന പാരാടൈപ്പ് എന്ന വാക്കിന്റെ കൃത്യമായ അർത്ഥമല്ല സസ്യശാസ്ത്രത്തിൽ ഇതേ വാക്കുപയോഗിക്കുമ്പോൾ ലഭിക്കുന്നത്. രണ്ടു ശാസ്ത്രശാഖകളിലും എങ്ങനെയായിരുന്നാലും, ഈ വാക്ക് ഹോളോടൈപ്പിനോടു ചേർത്തുപയോഗിച്ചുവരുന്നു. 

## ജന്തുശാസ്ത്രം
ജന്തുശാസ്ത്രത്തിൽ  In zoological nomenclature, ഒരു പാരാടൈപ്പിനെ a **paratype** ഔദ്യോഗികമായി ഇങ്ങനെ നിർവ്വചിക്കാം: "ഹോളോടൈപ്പല്ലാത്ത ഒരു ടൈപ്പ് സീരീസിലെ ഓരോ സ്പെസിമെൻ."

## സസ്യശാസ്ത്രം
സസ്യശാസ്ത്ര നാമപദ്ധതിയിൽ, ഒരു ടൈപ്പ് എന്നു പറയാത്ത യഥാർത്ഥ വിവരണത്തിൽ കാണിച്ചിരിക്കുന്ന ഒരു സ്പെസിമെൻ ആകുന്നു. ഇത് ഒരു ഹോളോടൈപ്പോ ഐസോടൈപ്പോ അല്ല (ഹോളോടൈപ്പിന്റെ കൃത്രിമം). 

## ഇതും കാണൂ
* Biological type
* Scientific name
* Binomial nomenclature

## അവലംബം

വർഗ്ഗം:ജീവശാസ്ത്രം
സിൻടൈപ്പ്

ജീവശാസ്ത്ര നാമപദ്ധതിയിൽ, ഒരു സിൻടൈപ്പ് എന്നത്, ഹോളോടൈപ്പിനെ പ്രത്യേകിച്ച് കണ്ടെത്താനാകാതെ വരുമ്പോൾ ഒരു ടാക്സോണിന്റെ വിവരണത്തിലുള്ള ഒന്നോ രണ്ടോ അതിലധികമെണ്ണമോ ജീവശാസ്ത്ര ടൈപ്പുകൾ ആണിവ.  ഇന്റർനാഷണൽ കോഡ് ഓഫ് സുവോളജിക്കൽ നോമെൻക്ലേച്ചറിന്റെയോ  ഇന്റർനാഷണൽ കോഡ് ഓഫ് നോമെൻക്ലേച്ചർ ഫോർ ആൽഗേ, ഫംഗി ആന്റ് പ്ലാന്റ്സ് ഇവയുടെ ഭാഗമായി ഇതോ ഇതുമായി ബന്ധപ്പെട്ട മറ്റു വാക്കുകളോ സ്ഥാപിതമാക്കിയിരിക്കുന്നു.  

## ജന്തുശാസ്ത്രത്തിൽ
സുവോളജിക്കൽ നോമെൻക്ലേച്ചറിൽ ഒരു സിൻടൈപ്പ് "ഒരു ടൈപ്പിന്റെ ക്രമത്തിൽ ഹോളോടൈപ്പോ ലെക്റ്റോടൈപ്പോ കണ്ടെത്താനായില്ലെങ്കിൽ [Arts. 72.1.2, 73.2, 74]. സിൻടൈപ്പ് ആയിരിക്കും ആ ജീവിയുടെ പേരു പേറുന്നത്" (Glossary of the zoological Code ).

## സസ്യശാസ്ത്രത്തിൽ
സസ്യശാസ്ത്രനാമപദ്ധതിയിൽ ഒരു സിൻടൈപ്പ് ഒരു സ്പീഷിസിനെയോ ഇൻഫ്രാ സ്പെസിഫിക് ടാക്സോണിനേയോ വിവരിച്ച് ഒരു സിൻടൈപ്പിനെ രൂപപ്പെടുത്താം. ഇത് ഇങ്ങനെ നിർവ്വചിക്കാം: "ഹോളോടൈപ്പ് കണ്ടെത്തിയിട്ടില്ലാത്ത അവസരങ്ങളിൽ പകരം സിൻടൈപ്പ് സൂക്ഷിക്കുക." (Art. 9.5).

## അവലംബം
അൾട്രാ ഹൈ ഡെഫനിഷൻ ടെലിവിഷൻ

[വലത്ത്‌|ലഘുചിത്രം|300x300ബിന്ദു|Comparison of 8K UHDTV, 4K UHDTV, [എച്ച്.ഡി. ടിവി|HDTV and SDTV resolution]]
വലത്ത്‌|ലഘുചിത്രം|340x340ബിന്ദു|Diagram of the CIE 1931 color space that shows the Rec. 2020 (UHDTV) color space in the outer triangle and Rec. 709 (HDTV) color space in the inner triangle. Both Rec.&nbsp;2020 and Rec.&nbsp;709 use Illuminant D65 for the white point.
**അൾട്രാ ഹൈ ഡെഫനിഷൻ ടെലിവിഷൻ** (അഥവാ
**അൾട്രാ എച്ച്ഡി ടെലിവിഷൻ, അൾട്രാ എച്ച്ഡി, യുഎച്ച്ഡിടിവി, യുഎച്ച്ഡി, സൂപ്പർ ഹൈ-വിഷൻ**) എന്നിവ 4K UHD, 8K UHD എന്ന രണ്ട് ഡിജിറ്റൽ വീഡിയോ ഫോർമാറ്റുകൾ ഉൾപ്പെടുന്നതാണ്. എൻ എച്ച് കെ സയൻസ് ആൻഡ് ടെക്നോളജി റിസർച്ച് ലാബോറട്ടറി നിർദ്ദേശിച്ച ഈ രണ്ട് ഡിജിറ്റൽ വീഡിയോ ഫോർമാറ്റുകൾ
പിന്നീട് അന്താരാഷ്ട്ര ടെലികമ്യൂണിക്കേഷൻ യൂണിയൻ (ITU) നിർവചിക്കുകയും അംഗീകരിക്കുകയും ചെയ്തു.

16: 9 എന്ന ആസ്പെക്റ്റ് അനുപാതം, അല്ലെങ്കിൽ ഒരു ഡിജിറ്റൽ ഇൻപുട്ട് മുഖേന 3840 × 2160 പിക്സൽ റെസൊലൂഷനുള്ള വീഡിയോ പ്രദർശിപ്പിക്കാൻ കഴിയുന്ന ഡിസ്‌പ്ലേകളിൽ, അൾട്ര ഹൈ ഡെഫിനിഷൻ അഥവാ "അൾട്രാ എച്ച്ഡി" ഉപയോഗിക്കുമെന്ന്, 2012 ഒക്ടോബർ 17 ന് കൺസ്യൂമർ ഇലക്ട്രോണിക്സ് അസോസിയേഷൻ അറിയിച്ചു. 

അൾട്രാ ഹൈ ഡെഫിനിഷൻ ടെലിവിഷൻ സാങ്കേതികവിദ്യ ജനപ്രിയമാക്കാനും, ഇന്ററോപ്പറബിളിറ്റി ഉറപ്പാക്കാനും,  വ്യവസായ മാർഗനിർദ്ദേശങ്ങൾ സ്വീകരിക്കുവാനും, 2015-ൽ, അൾട്രാ എച്ച്ഡി ഫോറം രൂപീകരിച്ചു. 

അൾട്രാ ഹൈ-ഡെഫനിഷൻ ടെലിവിഷൻ അൾട്രാ എച്ച്ഡി, യുഎച്ച്ഡി, യുഎച്ച്ഡിടിവി എന്നിങ്ങനെ അറിയപ്പെടുന്നു. 
ജപ്പാനിൽ 8K യുഎച്ച്ഡിടിവി സൂപ്പർ ഹൈ- വിഷൻ എന്നറിയപ്പെടും, കാരണം എച്ച്ഡിടിവി ജപ്പാനിൽ ഹൈ-വിഷൻ എന്നാണ് അറിയപ്പെടുന്നത്. 
കൺസ്യൂമർ ഇലക്ട്രോണിക് മാർക്കറ്റ് കമ്പനികൾ മുൻപ് 2012-ൽ CES 4K എന്ന വാക്ക് ഉപയോഗിച്ചുവെങ്കിലും 2013 ൽ CES ൽ അത് "അൾട്രാ എച്ച്ഡി" ആയി മാറ്റി. "അൾട്രാ എച്ച്ഡി ബ്ലൂ റേ" യുടെ അവതരണത്തോടെ ഈ പദം ജനങ്ങൾക്ക് ഏറെ പരിചിതമായിരുന്നു. അതിനാൽ അൾട്രാ എച്ച്ഡി എന്ന പദം വിശാലമായ ഗവേഷണത്തിനുശേഷം കൺസ്യൂമർ ഇലക്ട്രോണിക്സ് അസോസിയേഷൻ തെരഞ്ഞെടുത്തു.  

## 4K ടെലിവിഷൻ ചാനലുകളുടെ പട്ടിക

### Global
* Fashion 4K
* Festival 4K
* High 4K TV

### Europe
* 4K UltraHD FunBox
* BT Sport Ultra HD
* Digiturk UHD
* Insight UHD
* Pearl TV
* RTVS UltraHD
* SFR Sport 4K
* Sky Sports
* Sky Atlantic
* Sky 1
* National Geographic
* Discovery
* Tricolor Ultra HD
* TRT 4K
* UHD-1
* Viasat Ultra HD
* Fashion TV 4K
* Pearl TV
* Sport TV 4K UHD

### Africa
* BTV (Botswana)

### Americas
* NASA TV UHD
* Sportsnet 4K and Sportsnet One 4K (Canada)
* TSN 4K and TSN 2 4K (Canada)
* Hispasat TV 4K (Latin America)
* Fashion One 4K
* DirecTV 4K and DirecTV Cinema 4K (USA)
* 4KUNIVERSE

### Asia
* Cable 4K
* MBC UHD
* UMAX
* Sky UHD 
* SBS Plus UHD
* UXN
* AsiaUHD
* UHD Dream TV
* SKY PerfecTV 4K Premium
* SKY PerfecTV 4K Movie
* 4K-Sat
* Insight UHD
* Tata Sky 4K
* BOL Network (Pakistan)
* 92 news (Pakistan)

## അവലംബം

വർഗ്ഗം:ഡിജിറ്റൽ ടെലിവിഷൻ
ജാക്ക് ഡാനിയൽസ്

**ജാക്ക് ഡാനിയൽ** അമേരിക്കൻ ഐക്യനാടുകളിൽ നിർമ്മിക്കപ്പെടുന്ന ഒരുതരം വിസ്കി ആണ്. ലോകത്തിലെ തന്നെ ഏറ്റവും കൂടുതൽ വിറ്റഴിക്കപ്പെടുന്ന മദ്യമാണ്.  1956-ൽ ബ്രൗൺ ഫോർമൻ കോർപ്പറേഷന്റെ കീഴിലുള്ള ജാക്ക് ഡാനിയൽ മദ്യ നിർമ്മാണശാലയിലാണ് ഇതിന്റെ നിർമ്മാണം ആരംഭിക്കുന്നത്.

## ഇതും കാണുക
* ജിം ബീം
* ഇവാൻ വില്യംസ്
* മേക്കേഴ്സ് മാർക്ക്
* ഏർലീ ടൈംസ്

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മദ്യം
ബിഷപ്പ് ജെറോം ഇൻസ്റ്റിറ്റ്യൂട്ട്

കൊല്ലം ജില്ലയിൽ പ്രവർത്തിക്കുന്ന ഒരു എഞ്ചിനീയറിംഗ് ആൻഡ് മാനേജ്മെന്റ് വിദ്യാഭ്യാസ സ്ഥാപനമാണ് **ബിഷപ്പ് ജെറോം ഇൻസ്റ്റിറ്റ്യൂട്ട്**. കൊല്ലം എസ്.എൻ. കോളേജിൽ നിന്നും കർബലയിലേക്കു പോകുന്ന പാതയോടു ചേർന്നാണ് ഇത് സ്ഥിതിചെയ്യുന്നത്. ഇവിടെ ബിരുദതലത്തിൽ എഞ്ചിനിയറിംഗും ബിരുദാനന്തരബിരുദതലത്തിൽ ബിസിനസ് അഡ്മിനിസ്ട്രേഷനും പഠിപ്പിക്കുന്നു. ഈ സ്ഥാപനത്തിന് കേരള സർവകലാശാലയുടെയും ഓൾ ഇന്ത്യാ കൗൺസിൽ ഫോർ ടെക്നിക്കൽ എജ്യുക്കേഷന്റെയും അംഗീകാരം ലഭിച്ചിട്ടുണ്ട്. 2011 മേയ് 14-ന് സാൽവഡോർ പെന്നാച്ചിയോ ആണ് സ്ഥാപനം ഉദ്ഘാടനം ചെയ്തത്.

## പേരിനു പിന്നിൽ

കൊല്ലം രൂപതയുടെ ആദ്യത്തെ ഭാരതീയനായ ബിഷപ്പ് ജെറോം എം. ഫെർണാണ്ടസിന്റെ ഓർമ്മയ്ക്കായാണ് ഈ സ്ഥാപനത്തിന് 'ബിഷപ്പ് ജെറോം ഇൻസ്റ്റിറ്റ്യൂട്ട്' എന്ന പേരു നൽകിയിരിക്കുന്നത്. കത്തോലിക്കാ സമുദായത്തിന്റെ പുരോഗതിക്കായി ഇദ്ദേഹം ധാരാളം വിദ്യാഭ്യാസ സ്ഥാപനങ്ങൾ ആരംഭിച്ചിട്ടുണ്ട്.

## ചരിത്രം
ഇന്ത്യയിലെ ആദ്യത്തെ കത്തോലിക്കാ രൂപതയായ കൊല്ലം രൂപതയ്ക്കു കീഴിൽ പ്രവർത്തിക്കുന്ന ധാരാളം സ്ഥാപനങ്ങൾ കൊല്ലം ജില്ലയിലുണ്ട്. ബിഷപ്പ് ജെറോം നഗർ, ഫാത്തിമ മാതാ നാഷണൽ കോളേജ്, ബിഷപ്പ് ബെൻസിഗർ ആശുപത്രി, കൊട്ടിയം ഹോളിക്രോസ് ആശുപത്രി, ക്വയിലോൺ സോഷ്യൽ സർവീസ് സൊസൈറ്റി, കർമ്മല റാണി കോളേജ് എന്നിവ അവയിൽ ചിലതാണ്. കൊല്ലം രൂപതയ്ക്കു കീഴിലുള്ള ബിഷപ്പ് ജെറോം ഫൗണ്ടേഷനാണ് ബിഷപ്പ് ജെറോം ഇൻസ്റ്റിറ്റ്യൂട്ടിന്റെ മേൽനോട്ടച്ചുമതല നിർവ്വഹിക്കുന്നത്.

## പഠനം

സ്കൂൾ ഓഫ് മാനേജ്മെന്റ്, സ്കൂൾ ഓഫ് ആർക്കിടെക്ചർ, സ്കൂൾ ഓഫ് എഞ്ചിനിയറിംഗ് എന്നീ മൂന്ന് സ്ഥാപനങ്ങൾ ചേർന്നതാണ് ബിഷപ് ജെറോം ഇൻസ്റ്റിറ്റ്യൂട്ട്. ഇവിടെ സിവിൽ, മെക്കാനിക്കൽ, ഇലക്ട്രിക്കൽ ആൻഡ് ഇലക്ട്രോണിക്സ്, ഇലക്ട്രോണിക്സ് ആൻഡ് കമ്മ്യൂണിക്കേഷൻ, കമ്പ്യൂട്ടർ സയൻസ്, ആർക്കിടെക്ചർ എന്നീ വിഷയങ്ങളിലുള്ള എഞ്ചിനിയറിംഗ് ബിരുദപഠനത്തോടൊപ്പം ബിസിനസ് അഡ്മിനിസ്ട്രേഷനിൽ ബിരുദാനന്തരബിരുദപഠനവും  ലഭ്യമാണ്. 

2011-ൽ കേരള സർവകലാശാലയുടെ അംഗീകാരം നേടിയതോടെ ബിഷപ് ജെറോം ഇൻസ്റ്റിറ്റ്യൂട്ടിന്റെ പ്രവർത്തനം ആരംഭിച്ചു. കേരള എൻട്രൻസ് എക്സാമിനേഷൻസ് നടത്തുന്ന പ്രവേശന പരീക്ഷ വഴിയാണ് ഇവിടെ പ്രവേശനം ലഭിക്കുന്നത്.

## മറ്റു സൗകര്യങ്ങൾ
* ലൈബ്രറി
* ലാബുകൾ 
* സെമിനാർ ഹാൾ 
* ഹോസ്റ്റലുകൾ

## ചിത്രശാല

File:An arial view of SIMS, Kollam.jpg|ബിഷപ്പ് ജെറോം ഇൻസ്റ്റിറ്റ്യൂട്ടിന്റെ മുകളിൽ നിന്നുള്ള എസ്.ഐ.എം.എസിന്റെ ദൃശ്യം
File:Kristuraj School, Kollam.jpg|ബിഷപ്പ് ജെറോം ഇൻസ്റ്റിറ്റ്യൂട്ടിന്റെ മുകളിൽ നിന്നുള്ള ക്രിസ്ത് രാജ് സ്കൂളിന്റെ ദൃശ്യം.
Bishop Jerome Institute, Kollam City.jpg|ബിഷപ്പ് ജെറോം ഇൻസ്റ്റിറ്റ്യൂട്ട്, കൊല്ലം


## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ സ്വകാര്യ എഞ്ചിനീയറിങ്ങ് കോളേജുകൾ
വർഗ്ഗം:കേരളത്തിലെ സാങ്കേതികസ്ഥാപനങ്ങൾ
ബെൽവെഡെർ

**ബെൽവെഡെർ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മാരിൻ കൗണ്ടിയിലെ ഒരു നഗരമാണ്. സോസലിറ്റോ നഗരത്തിന് 1.5 മൈൽ (2.4 കിലോമീറ്റർ) വടക്ക് കിഴക്കായിട്ടാണ് ഇതു സ്ഥിതിചെയ്യുന്നത്.  രണ്ട് ദ്വീപുകളിലായി സ്ഥിതിചെയ്യുന്ന ഈ നഗരം ടിബറോൺ ഉപദ്വീപിനു തൊട്ടടുത്തായി സ്ഥിതിചെയ്യുന്നു. ടിബറോൺ നഗരത്തിൽ നിന്നും ഒരു ചെറിയ പാലത്തിലൂടെ ഈ നഗരത്തിലേയ്ക്കു പ്രവേശിക്കുവാൻ സാധിക്കുന്നു. 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 2,068 ആണ്. 2000 ലെ കണക്കുകൾ പ്രകാരം 250,000 ഡോളർ  പ്രതിശീർഷവരുമാനമുണ്ടായിരുന്ന ഈ നഗരം കാലിഫോർണിയയിലെ ഏറ്റവും ഉയർന്ന വരുമാനമുള്ള നഗരങ്ങളിലൊന്നായി കണക്കാക്കപ്പെട്ടിരുന്നു. ഐക്യനാടുകളിലെ മൊത്തം കണക്കെടുത്താൽ ഇത് എട്ടാം സ്ഥാനത്തുവരുന്നു. ഒരിക്കൽ ദ്വീപായിരുന്ന ബെൽവെഡറും ടിബുറോൺ പട്ടണവും ഒരു പോസ്റ്റ് ഓഫീസ് പങ്കിടുന്നു. അവിടേയ്ക്ക് അയക്കുന്ന തപാലുരുപ്പടികൾ ബെൽവെഡർ ടിബുറോൺ CA എന്ന മേൽവിലാസമാണ് രേഖപ്പെടുത്താറുള്ളത്.  

## സ്ഥാനം
ബെൽവെഡെർ നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  ആണ്. ഇത് സാൻ ഫ്രാൻസിസ്കോയ്ക്ക് ഏകദേശം 4 മൈൽ (6 കി.മീ) വടക്കുഭാഗത്തായിട്ടാണ് സ്ഥിതിചെയ്യുന്നത്. ടിബുറോൺ ഉപദ്വീപിൽ റിങ്ങ് മലനിരകൾക്ക് 3 മൈൽ തെക്ക് / തെക്ക് കിഴക്കായി ഇതു സ്ഥിതി ചെയ്യുന്നു. റിച്ചാർഡ്സൺ ഉൾക്കടലിനും ടിബുറോൺ പട്ടണത്തിനുമിടയിലുള്ള ബെൽവെഡെർ നഗരം രണ്ട് ദ്വീപുകളടങ്ങിയതും ഇവയ്ക്കിടയിൽ ബെൽവെഡെർ ലഗൂൺ എന്ന ഒരു കായലും ഉൾപ്പെടുന്നതുമാണ്. ഇതിലെ വലിയ ദ്വീപ് ബെൽവെഡെർ ദ്വീപും ചെറുത് ടിബുറോൺ നഗരവുമായി അതിർത്തി പങ്കിടുന്ന കൊറീന്തിയൻ ദ്വീപുമാണ്. റിങ് മൗണ്ടൻ പ്രദേശം ഇപ്പോഴും നിലനിൽക്കുന്ന പ്രാദേശിക അമേരിക്കൻ ഇന്ത്യൻ ശിലാ ലിഖിതങ്ങൾ ഉൾപ്പെടെയുള്ള പുരാവസ്തു വിഭവങ്ങൾക്കും കാലിഫോർണിയൻ തദ്ദേശീയ സസ്യങ്ങളുടെ ഗണ്യമായ ജൈവവൈവിധ്യത്തിനും പേരുകേട്ടതാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
അണ്ഡം (സസ്യശാസ്ത്രം)

ലഘുചിത്രം|Location of ovules inside a ''Helleborus foetidus'' flower
വിത്തുണ്ടാകുന്ന സസ്യങ്ങളിൽ ("small egg") കാണപ്പെടുന്ന സ്ത്രീപ്രത്യുത്പാദന കോശങ്ങൾ അടങ്ങിയ ഭാഗമാണിത്. ഇതിനു മൂന്നു ഭാഗങ്ങളുണ്ട്: ഇന്റെഗുമെന്റ് (പുറംഭാഗം) മർമ്മം  സ്ത്രീ ഗമീറ്റോഫൈറ്റ് (മെഗാഗമീറ്റോഫൈറ്റ് ) ഇതിന്റെ മദ്ധ്യത്തിലാണ്.സ്ത്രീ ഗമീറ്റോഫൈറ്റ് (മെഗാഗമീറ്റോഫൈറ്റ് )ഹാപ്ലോയിഡ് മെഗാസ്പോറിൽനിന്നുമാണുണ്ടാകുന്നത്. സ്ത്രീ ഗമീറ്റോഫൈറ്റ് (ഹാപ്ലോയിഡ് ആണ്) , മെഗാ ഗമീറ്റൊ ഫൈറ്റ് എംബ്രിയോ സാക്ക് ആകുന്നു. ഇത് എഗ്സെൽ ഉണ്ടാക്കിവരുന്നു.ബീജസങ്കലനമാണ് ലക്ഷ്യം. 

## ഇതും കാണൂ
* Gynoecium 	
* Ovum
* Alternation of generations
* Meiosis
* Oogenesis
* Placentation

## അവലംബം

## Bibliography

വർഗ്ഗം:സസ്യശരീരഘടനാശാസ്ത്രം
വർഗ്ഗം:സസ്യരൂപവിജ്ഞാനീയം
വർഗ്ഗം:പരാഗണം
ആമസോൺ ഫയർ ടിവി

ആമസോൺ വികസിപ്പിച്ച ഒരു ഡിജിറ്റൽ മീഡിയ പ്ലെയർ ആണ് **ആമസോൺ ഫയർ ടിവി**. 
ഇന്റർനെറ്റിൽ നിന്ന് ഓഡിയോയും വീഡിയോയും എച്ച്ഡി ടെലിവിഷനിലൂടെ സ്ട്രീം ചെയ്യാൻ സഹായിക്കുന്ന ഒരു ചെറിയ ഉപകരണമാണ് ഇത്. ഒപ്പം ലഭിക്കുന്ന റിമോട്ട് ഉപയോഗിച്ച് വീഡിയോ ഗെയിമുകൾ കളിക്കാൻ സാധിക്കും.
പരിമിതമായ സൗകര്യങ്ങൾ ഉള്ള ഒരു ഉപകരണം ആമസോൺ ഫയർ ടിവി സ്റ്റിക്ക് എന്ന പേരിലും ലഭ്യമാണ്. ആമസോൺ ഫയർ ടിവി ഒരു സെറ്റ് ടോപ്പ് ബോക്സു പോലെ പ്രവർത്തിക്കുമ്പോൾ ഫയർ ടിവി സ്റ്റിക്ക് ടിവിയുടെ എച്ച്ഡിഎംഐ പോർട്ടിൽ ഘടിപ്പിക്കുന്ന വിധത്തിലാണ്. 

ആദ്യ തലമുറ ഉപകരണത്തിൽ 2 ജിബി റാമും, ഡ്യുവൽ ബാൻഡ് വൈഫൈയും, വോയിസ് തിരയലിനായി മൈക്രോഫോൺ സൗകര്യമുള്ള ബ്ലൂടൂത്ത് റിമോട്ട് കൺട്രോളും ഉൾപ്പെടുത്തിയിരുന്നു. ഉപയോക്താവിൻറെ ഇന്റർനെറ്റ് കണക്ഷന്റെ വേഗതക്ക് വിധേയമായി 1080p സ്ട്രീമിംഗും ഡോൾബി ഡിജിറ്റൽ പ്ലസ് 7.1 സറൗണ്ട് ശബ്ദവും ഇത്‌ പിന്തുണച്ചിരുന്നു. 2014 ഏപ്രിൽ 2-ന് അവതരിപ്പിച്ച ആമസോൺ ഫയർ ടിവി യുഎസിൽ അതേ ദിവസം തന്നെ ലഭ്യമായി. സേവ് സീറോ എന്ന ഒരു വീഡിയോ ഗെയിമും ഇതിനൊപ്പം പുറത്തിറങ്ങി. 

2015 ൽ മെച്ചപ്പെട്ട പ്രോസസർ വേഗതയും 4K അൾട്രാ ഹൈ ഡെഫനിഷൻ പിന്തുണയും സഹിതം ആമസോൺ ഫയർ ടിവിയുടെ രണ്ടാം തലമുറ ഉപകരണം പുറത്തിറങ്ങി. ജർമനി, ജപ്പാൻ യുകെ എന്നിവിടങ്ങളിൽ ആമസോൺ ഫയർ ടിവിയുടെ സേവനം ലഭ്യമാണ്. 2016 ൽ ഇന്ത്യയിൽ ഫയർ ടിവി സേവനം ആരംഭിച്ചു.

## ഫയർ ടിവി
### ആദ്യ തലമുറ
എച്ച്ഡിഎംഐ, ഒപ്റ്റിക്കൽ ഓഡിയോ, ഡോൾബി ഡിജിറ്റൽ പ്ലസ് 7.1 സറൗണ്ട് സൗണ്ട്‌ പിന്തുണയും, 
ഇഥർനെറ്റ് പോർട്ട്, ഒരു യുഎസ്ബി 2.0 പോർട്ട് എന്നിവയും ഫയർ ടിവി സ്റ്റിക്ക് നൽകുന്നുണ്ട്. ആപ്പിൾ ടിവി, റോക്കു തുടങ്ങിയ എതിരാളികളെക്കാളും മികച്ച ഉപകരണമാണ് തങ്ങളുടേത് എന്ന് ആമസോൺ അവകാശപ്പെട്ടു. 1.7 ഗിഗാഹെർട്സ് വേഗതയുള്ള ക്വാഡ്കോർ സിപിയു (ക്വാൽകോം സ്നാപ്ഡ്രാഗൺ 8064), 2 ജിബി റാം, 8 ജിബി ഇന്റേണൽ സ്റ്റോറേജ്, 1080p വീഡിയോ സ്ട്രീമിംഗിനുള്ള ഡ്യുവൽ ബാൻഡ് വയർലെസ് റേഡിയോ എന്നിവ ഇതിന്റെ സവിശേഷതകളാണ്. ഗെയിമിംഗ് കൺസോളുകളുമായി മത്സരിക്കാൻ ഇല്ലെന്ന് കമ്പനി അവകാശപ്പെട്ടു. പകരം, ഒരു കൺസോൾ സ്വന്തമായി ഇല്ലാത്ത, എന്നാൽ സ്മാർട്ട്‌ഫോൺ ടാബ് എന്നിവയിൽ ഗെയിം കളിക്കുന്നവരെ ഉദ്ദേശിച്ചാണ് അതിന്റെ ഗെയിമിംഗ് ശേഷികൾ വികസിപ്പിച്ചിരിക്കുന്നത്. 

### രണ്ടാം തലമുറ
2015 അവസാനത്തോടെ രണ്ടാം തലമുറ ഫയർ ടിവി പുറത്തിറക്കിയിരിക്കുന്നു. രണ്ടാം തലമുറയുടെ സവിശേഷതകൾ 4K അൾട്രാ ഹൈ ഡെഫിനിഷൻ പിന്തുണ, മെച്ചപ്പെട്ട പ്രൊസസർ പ്രകടനം, H.265 (HEVC), VP8, VP9 തുടങ്ങിയ കോഡെക്കുകൾ പിന്തുണയ്ക്കാൻ മീഡിയടെക്ക് 8173C ചിപ്സെറ്റ്, ബ്ലൂടൂത്ത് 4.1 എന്നിവയാണ്.

## ഫയർ ടിവി സ്റ്റിക്ക്
പകരം=First generation Fire-TV Stick with remote (without voice search)|ലഘുചിത്രം|First generation Fire-TV Stick with remote (without voice search, codenamed "Inigo")

### ആദ്യ തലമുറ
2014 നവംബർ 19 ന് ആമസോൺ ഫയർ ടിവിയുടെ ചെറിയ പതിപ്പായ ഫയർ ടിവി സ്റ്റിക്ക് അവതരിപ്പിച്ചു. ടിവിയുടെ എച്ച്ഡിഎംഐ പോർട്ടിൽ ഘടിപ്പിച്ച് പ്രവർത്തിപ്പിക്കുന്ന ഈ ഉപകരണം ഫയർ ടിവിയുടേതിന് സമാനമായ സൗകര്യങ്ങൾ വാഗ്ദാനം ചെയ്യുന്നു. ഇതിന് 1 ജിബി റാം, 8 ജിബി ഇന്റേണൽ സ്റ്റോറേജ്, ബ്രോഡ്കോം ഡ്യുവൽ കോർ 1.0 GHz കോർടെക്സ്- A9 പ്രൊസസ്സറും, ഡ്യുവൽ-ബാൻഡ് വൈഫൈ എന്നിവ ഉൾപെടുന്നു.

### രണ്ടാം തലമുറ
2016 ഒക്ടോബർ 20 ന് ആമസോൺ അലക്സാ വോയ്‌സ് റിമോട്ട് സഹിതം ഫയർ ടിവി സ്റ്റിക്കിന്റെ രണ്ടാം പതിപ്പ് ഇറക്കി. പുതിയ സ്റ്റിക്കിന്റെ ഒപ്പം, മീഡിയാടെക്ക് ക്വാഡ് കോർ 1.3 ജിഗാഹെർട്സ് പ്രോസസർ, മാലി 450 എംപി 4 ജിപിയു, H.265 (HEVC) കോഡെക് എന്നിവയ്ക്കുള്ള പിന്തുണയും, ബ്ലൂടൂത്ത് 4.1, ഡ്യുവൽ-ബാൻഡ് വൈഫൈ, 1 ജിബി റാമും 8 ജിബി ഇന്റേണൽ സ്റ്റോറേജുമുണ്ട്.
 It retains the 1GB of RAM and 8GB of storage and weighs slightly more at 1.1 oz. (32.0 g).

## അവലംബം
റോക്കു

റോക്കു, ഇൻക് നിർമ്മിക്കുന്ന ഒരു ഡിജിറ്റൽ മീഡിയ പ്ലേയർ സെറ്റ്-ടോപ്പ് ബോക്സ് ആണ് **റോക്കു സ്ട്രീമിങ് പ്ലേയർ**, അഥവാ **റോക്കു**. ജാപ്പനീസ് പദമായ 六 (roku) എന്ന വാക്കിൽ നിന്നാണ് ആ പേര് വരുന്നത്. ആറ് എന്ന അർഥം വരുന്ന ഈ പദം സ്ഥാപകനും സിഇഒയുമായ ആന്റണി വുഡിന്റെ ആറാമത്തെ കമ്പനിയെ സൂചിപ്പിക്കുന്നതിന് തിരഞ്ഞെടുത്തതാണ്. ഒരു ഇന്റർനെറ്റ് റൌട്ടറിൽ നിന്നു കേബിൾ വഴി നേരിട്ട് അല്ലെങ്കിൽ വൈഫൈ മുഖേനയാണ് റോക്കു ഡാറ്റ ലഭിക്കുന്നത്. 
ആഗോള ദാതാക്കളിൽ നിന്നും വൈവിധ്യമാർന്ന ഉള്ളടക്കം റൊക്കുവിൽ ലഭ്യമാണ്.

ആമസോൺ ക്ലൗഡ് പ്ലേയർ, ആമസോൺ വീഡിയോ, അമീബ ടിവി, ബി.ബി.സി ഐപ്ലേയർ, സിബിഎസ് ഓൾ ആക്സസ്, കോമ്പൌണ്ട് മീഡിയ, ക്രഞ്ചിറോൾ, ഡിറെക്ടിവി ഇപ്പോൾ, യൂറോറോക്കു, ഗൂഗിൾ പ്ലേ മൂവീസ് ആൻഡ് ടിവി, ഹാസ്ബ്രോ സ്റ്റുഡിയോസ്, എച്ച്ബിഒ ഗോ, ഹുലു, പിബിഎസ്, പ്ലേസ്റ്റേഷൻ വിയു, റെഡ്ബോക്സ്, ആർടി, സിറിയസ്എക്സ്എം, ഷോ ടൈം, സ്ലിങ് ടിവി, ടിവി ലുക്സ്, ട്യൂണിൻ റേഡിയോ, ടൈം വാർണർ കേബിൾ, യൂട്യൂബ്, ഐടിവി ഹബ് എന്നിവ റൊക്കുവിൽ ലഭ്യമാണ്. 

## അവലംബം
വായിലെ അൾസർ

വായിലെ അൾസർ (വ്രണങ്ങൾ) A **mouth ulcer** വായിലെ ശ്ലേഷ്മസ്തരത്തിൽ കാണപ്പെടുന്ന അൾസർ അല്ലെങ്കിൽ വ്രണമാണിത്. . വായിലെ വ്രണങ്ങൾ വളരെ സർവ്വ സാധാരണമാണ്. 
അനേകം വ്യത്യസ്തമായ രോഗങ്ങൾ കാരണം ഈ വ്രണങ്ങളുണ്ടാകാവുന്നതാണ്. 
പക്ഷെ, ഇത് വലിയ കാരണങ്ങളൊന്നുമില്ലാതെ തന്നെ ഉണ്ടാകാവുന്നതാണ്. 

താഴെപ്പറയുന്ന രണ്ടു സാധാരണ കാരണങ്ങൾകൊണ്ട് ഇതുണ്ടാകാവുന്നതാണ്: ഇതിൽ ഏറ്റവും പ്രധാനമായ കാരണം മുറിവുണ്ടാകൽ ആണ്. (പല്ലോ മറ്റു അതുപോലുള്ള മൂർച്ചയേറിയ ഭാഗങ്ങൾ ശ്ലേഷ്മഭാഗത്ത് കൊള്ളുന്നത്. എന്നാൽ ഇന്ന് അറിയപ്പെടാത്ത അനേകം കാരണങ്ങൾ കൊണ്ട് വായിലെ വ്രണങ്ങൾ ഉണ്ടാകുന്നുണ്ട്. വായിലെ വ്രണങ്ങൾ അതുണ്ടായ രോഗിക്ക് വേദനയും ശല്യവുമുണ്ടാക്കുന്നു. അതുപോലെ, വായിലെ വ്രണങ്ങൾ കാരണം രോഗിക്ക് ഇഷ്ടപ്പെട്ട ഭക്ഷണം കഴിക്കാനായി പ്രയാസം നേരിടുന്നു. അമ്ലസ്വാഭാവമുള്ളതോ എരിവുള്ളതോ ആയ ഭക്ഷണം ഇഷ്ടമാണെങ്കിലും വർജ്ജിക്കേണ്ടതുണ്ട്. 

വളരെ അപൂർവ്വമായി വായിലെ വ്രണങ്ങൾ വായിലെ കാൻസർ ആയി മാറാൻ സാദ്ധ്യത കാണുന്നുണ്ട്. വളരെ നാളുകൾ കഴിഞ്ഞിട്ടും ഉണങ്ങാതെ നിൽക്കുന്ന ഇത്തരം വ്രണങ്ങളെ സൂക്ഷിക്കേണ്ടതാണ്. 

## നിർവ്വചനം

## അവലംബം

വർഗ്ഗം:രോഗങ്ങൾ
ഗോവിന്ദൻ

തിരുനിഴൽമാല എന്ന പാട്ടെഴുതിയ പതിമൂന്നാം നൂറ്റാണ്ടിലെ അയിരൂർ ദേശവാസിയായിരുന്ന കവി. ആറന്മുള വള്ളം കളിയെപറ്റി ഈ കൃതിയിൽ പരാമർശിച്ചിട്ടില്ല. അതിനുശേഷമുള്ള ഏതെങ്കിലും യുദ്ധമാണ്  പള്ളിയോട നിർമ്മാണങ്ങൾക്കും വള്ളംകളിക്കും ഇടയാക്കിയത് എന്ന് വേണം കരുതേണ്ടത്.

## അവലംബം
*(1981) ഡോ. എം. എം പുരുഷോത്തമൻ നായർ 
*ഹരിഹരപുത്രൻ ആറന്മുള
ഹംസപ്പാട്ട് പുനഃപ്രസിദ്ധീകരണം
പാർശ്വമൂലം

പാർശ്വമൂലങ്ങൾ **Lateral roots** തിരശ്ചിനമായി പ്രാഥമികവേരുകളിൽനിന്നും പുറത്തുവരുന്നു. ഇത് മണ്ണിലെത്തി വളർന്ന് സസ്യത്തിനു മണ്ണിൽ ഉറച്ചുനിൽക്കാൻ വേണ്ട താങ്ങ് നൽകുന്നു. ഇവയുടെ ശാഖീകരണം ജലം സസ്യത്തിന്റെ ഉള്ളിലേയ്ക്കെടുക്കാനും സസ്യത്തിന്റെ വളർച്ചയ്ക്ക് കാരണമായ ധാതുക്കൾ വേർതിരിക്കാനും സഹായിക്കുന്നു.

പാർശ്വമൂലങ്ങൾ ഉണ്ടാകുന്നതിനു പിന്നിൽ അനേകം കാര്യങ്ങളുണ്ട്. ഓക്സിൻ പോലുള്ള സസ്യഹോർമോണുകൾ വേരുകളുടെ രൂപീകരണത്തിൽ നിർണ്ണായകമായ പങ്കുവഹിച്ചുവരുന്നുണ്ട്. കോശചക്രത്തിന്റെ കൃത്യമായ നിയന്ത്രണസംവിധാനം ഇതിനുപിന്നിൽ പ്രവർത്തിക്കുന്നുണ്ട്. അത്തരം നിയന്ത്രണങ്ങൾ പ്രത്യേകിച്ച് ഉപയോഗപ്രദമാണ്: ഓക്സിൻ ഹോർമോണിന്റെ നില ഉയരുകയെന്നത് പാർശ്വമൂലങ്ങളുടെ വലർച്ചയ്ക്ക് വളരെ അത്യാവശ്യമാണ്. പ്രായം കുറഞ്ഞ ഇലകളുടെ തുടക്കമായ പ്രിമോർഡിയ ഉണ്ടാകുന്നു. അവ ഹോർമോൺ നിർമ്മിക്കുന്നതിനു കഴിവുണ്ടാകുന്നു. ഇത് വേരുകളുടെ രൂപീകരണവും ഇലകളുടെ രൂപീകരണവും പരസ്പരബന്ധിതമാക്കുന്നു. അങ്ങനെ കാർബൺ നൈട്രജൻ ഉപാപചയ പ്രവർത്തനങ്ങൾ പരസ്പരം സന്തുലിതമാക്കുന്നു. 

## നേരത്തെയുള്ള ബാഹ്യരൂപവ്യതിയാനം
The following description is for early events in lateral root formation of the model organism *Arabidopsis thaliana*, where lateral roots typically form when the plant is between seven and nine days old.

## അവലംബം
* Malamy, JE. And Benfey, P.N. (1997) Down and out in Arabidopsis: The formation of lateral roots. **Trends in Plant Sciences** 2: 390–396
* Casimiro, I., Beeckman, T., Graham, N., Bhalerao, R., Zang, H., Casero, P., Sandberg, G. and Bennet, M. (2003) Dissecting Arabidopsis Lateral Root Development. **Trends in Plant Sciences** 8: 165-169.
* Péret, B., De Rybel, B., Casimiro, I., Benkova, I., Swarup, R., Laplaze, L., Beeckman, T., Bennett, M. (2009) Arabidopsis lateral root development: an emerging story. **Trends in Plant Sciences** 14: 399-408.
* National Institute of Open Schooling,Biolology 1(senior secondary course)
വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
ബിബിസി ഐപ്ലേയർ

ബി.ബി.സിയിൽ നിന്നുള്ള ഒരു ഇന്റർനെറ്റ് സ്ട്രീമിംഗ്, ക്യാച്ച്അപ്പ്, ടെലിവിഷൻ, റേഡിയോ സർവീസ് എന്നിവയാണ് **ബിബിസി ഐപ്ലേയർ**. മൊബൈൽ ഫോണുകൾ, ടാബ്ലറ്റുകൾ, പേഴ്സണൽ കമ്പ്യൂട്ടറുകൾ, സ്മാർട്ട് ടെലിവിഷനുകൾ എന്നിവ ഉൾപ്പെടെ വിവിധങ്ങളായ ഉപകരണങ്ങളിൽ ഈ സേവനം ലഭ്യമാണ്. യുകെ അടിസ്ഥാനമാക്കിയുള്ള പ്രേക്ഷകർക്ക് പരസ്യം ഒന്നുമില്ലാതെ ഈ സേവനം ലഭ്യമാണ്. 

2015 ൽ വീഡിയോ സ്ട്രീം ചെയ്യാൻ നിലവിലുള്ള ഫ്ലാഷ് അല്ലെങ്കിൽ അവരുടെ മീഡിയ പ്ലെയർ മൊബൈൽ ആപ്ലിക്കേഷൻ പകരമായി എച്ച്ടിഎംഎൽ 5 മാനദണ്ഡങ്ങൾ സ്വീകരിക്കാൻ ബിബിസി തീരുമാനിച്ചു.

## അവലംബം

വർഗ്ഗം:ബി.ബി.സി.